Guna Stokin Elak Semut Naik Ke Meja Makan. Memang Terbaik Idea Ni!

Boleh dikatakan, bila berada di dapur kita orang perempuan ini selalu akan ‘berperang’ dengan semut. Pantang letak makanan atau minuman terhidang dimeja, sekejap itu juga akan dihurungnya. Geram rasanya, lalu bermacam-macam cara kita lakukan agar semut ‘tewas’ dan tidak lagi mengganggu ruang dapur kita.

Antara usaha yang biasa orang lain buat dan kita sendiri lakukan adalah seperti letakkan cengkih di dalam bekas gula atau letakkan jug air yang dihidang di dalam bekas berisi air untuk elak semut masuk ke dalam bekas minuman dan pelbagai cara lagilah.

Namun melalui teknik yang dilakukan oleh seorang suami ini dan dikongsikan diakaun fb isterinya, cukup unik dan berbeza sedikit. Nak tahu apa cara yang digunakan, jom semak!

Isteri selalu komplen, semut selalu naik atas meja. Buka tudung saji, tengok semut tengah kendurikan makanan. Terus tak de mood nak makan then ajak kita makan kat luar. Selalu makan kat luar tak elok tuan-tuan, tak sihat, poket suami demam nanti.

Memang tuhan buat orang lelaki ni pantang dengar masalah, mesti otak berputar mencari penyelesaiannya. Bercampur pulak darah patent dalam diri, lagi lah laju (sebenarnya dah tak larat nak dengar hehe).

TIP ELAK SEMUT NAIK KE MEJA

1. Mula-mula cari stokin yang kau sendiri dah menyampah nak pakai. Atau kau dah jadi pengikut tegar Wak Doyok yang memang tak pakai stokin lagi senang, ambik je mana stokin kau suka.

2. Pastu potong 4. Lebar dalam dua inci macam tu. Kalau kaki meja kau 6, potong 6 lah.

3. Sarungkan kat kaki meja, pastu spray perfume. Ikutlah jenama apa yang isteri kau suka, Ridsect pun boleh, Baygon pun boleh. Jangan guna Versace sudah lah.
Spray keliling untuk kesan yang lebih efektif.

Ok sekarang bukan setakat semut, lipas, malah cicak pun dah malas nak panjat meja makan tu. Selamat mencuba. “Happy Wife, Happy Life”

sumber : Puan Zai


“Sejadah Bersiram Air Mata, Kurung Diri Berhari-Hari. Allah Dugaan…” 20 tahun Menanti, Usia 41 Tahun Dapat Anak. Tabahnya Ibu Ni!

Selain soal kahwin, anak juga sangat sensitif untuk diperkatakan oleh sesetengah pihak. Terutama sekali bagi pasangan yang sudah lama berkahwin namun belum ada rezeki menimang cahaya mata sendiri.

Usaha, doa dan tawakal namun ketentuan Tuhan tak siapa boleh meneka. Tekanan dari pelbagai pihak menyebabkan sedikit sebanyak menyesakkan dada terutama sekali wanita. Serasa tidak lengkap fitrah sebagai wanita apabila diri tidak mampu mengandung dan melahirkan anak seperti wanita lain.

Nyata Tuhan itu Maha Mendengar dan Maha Mengetahui. Luahan hati selama 20 tahun didengari dan akhrinya wanita ini hamil dan menimang cahaya mata sendiri. Ikuti perkongsian yang cukup sebak bagi yang membacanya!

Assalamualaikum . Mohon siarkan ya . Sekadar inspirasi utk yg lambat dpt cahaya mata .

Saya bernikah pada tahun 1998. Zuriat ? Ya , anak , penyeri rumahtangga . Semua wanita impikan. Mimpikan. Inginkan. Begitu juga saya dan suami. Keluarga sikit tak kisah, bagi mereka itu semua Allah yg punya kuasa. Tapi tidak bagi saya, saya sangat teringin zuriat sendiri.Begitu juga suami . Suami sering ingatkan saya, sabar ya Sayang .

Saya seperti wanita mental bila menjelang 10 tahun perkahwinan, air mata peneman, sejadah bersiram air mata setiap hari, saya sngt cemburu dgn wanita yg melahirkan zuriat, bila kawan2 bersalin, saya balik rumah dah kurungkan diri berhari2 . Allah, dimana silap saya sampai begini saya di uji .. Allahhuakhbar . rapuhnya iman saya bila saya mula terfikir nak culik anak org .

Hari berganti , saya tak bercampur masyarakat, hanya pergi balik kerja, begitulah sehingga 19 tahun usia perkahwinan . Doa sedetik tak pernah putus dlm hati. Sangat teringin utk jadi ibu, punya janin di dalam rahim, sampai kan saya pernah berdoa , Ya allah, bagilah peluang pada hambamu ini utk merasa nikmat menjadi ibu, walaupun janin yg cacat sekalipun, aku sanggup ya allah … Allah hu Akbar .. ???

Setiap hari saya menunggu dah 20 tahun, sehingga saya jatuh sakit , Allah , dugaan .. Saya redha andai ini bahagian saya . saya ke hospital utk terima rawatan, ambil darah, urin test … Doctor dtg kepada saya sambil tanya, puan sekarang umur berapa ? Saya jawab 41 . Doctor senyum , dia ckp puan hamil tau .. serta merta, bergenang air mata saya .. Allahhuakbar, ya Allah .. Allah maha berkuasa . Allahmdulillah …. Habis segala puji utk Allah . ya, sya disahkan hamil 4 bulan ..

Perasaan saya, melangkah keluar hospital, diri rasa diawangan, rasa mcm mimpi. Memandu pulang dlm keadaan gigil. Sampai rumah saya kaku, diam sampai suami saya pulang. Saya ajak suami berjemaah, dia kata nti abg mandi dulu .Selesai solat, saya pegang tangan suami, saya tatap mata dia, tapi suami seperti biasa , sabar ya sayang, Allah belum beri kita rezeki , saya dpt lihat air mata suami walau dia cuba sembunyikan. Saya gengam tangan dia, saya ckp , abg , syg mengandung 4 bulan . Sepantas kilat terkeluar dari mulut suami, apa ?? Betul ke syg ? Betul ??? Syukur ya Allah .. Tinggi suami menadah tangan mensyukuri rezeki Allah . berderai air mata kami suami isteri .

Suami ambil cuti seminggu, selama seminggu setiap malam dirinya disejadah , tak henti bersyukur . hidup saya seperti mati hidup balik . saya mula nampak cahaya matahari . saya sudah ketawa, saya sngt bahagia .

Kandungan saya tiada masaalah, bersalin ceazer sebab anak besar . 11.00 mlm saya msuk dewan bedah, 11. 15 pm saya dah nampak anak saya . syukur ya Allah, bagi saya rasa jadi ibu . Anak saya berambut lebat hitam, kulit sangat merah , perempuan, cukup sifat dan sempurna, berat 4.3 kg . tak berhenti di mulut saya , syukur ya Allah, syukur Alhamdulillah . satu2 nya anak tunggal saya kerana saya tidak d benarkan hamil lagi memandangkan usia sudah 41 tahun .

Puteri Marissa bt Abdul Rahman
Dikau segalanya bagi mama dan papa
Alhamdulillah…


Nak Buat Suami Makin Sayang, Ini 5 Tip ‘Power’ Kena Tahu

Setiap wanita yang bergelar isteri pastinya mendambakan kasih sayang seorang lelaki yang bergelar suami. Anda pasti pernah terfikir cara untuk membuatkan sang suami semakin sayang kepada anda hari demi hari.

Namun sekiranya anda bertindak keterlaluan, tindakan itu boleh menyebabkan suami anda berasa rimas, bosan dan tidak menyayangi diri anda lagi. Di sini kami kongsikan cara untuk membuatkan si suami semakin sayang.

1. Berikan ruang.Kadangkala sekiranya seseorang lelaki itu mempunyai masalah atau tertekan dengan sesuatu, apa yang dimahukan adalah tenangkan diri dengan bersendirian. Berikannya ruang untuknya dan jangan menekannya dengan lebih banyak soalan kerana ini akan lebih menyerabutkan fikirannya. Sekiranya dia mahu bercerita kepada anda, dia akan lakukannya setelah dia bersedia. Wanita yang faham dengan situasi pasangannya dan bertindak dengan wajar adalah wanita yang disenangi dan disayangi.

2. Jangan mengongkong.Sikap isteri yang suka mengongkong akan membuatkan suami berasa rimas dan bosan. Anda sebagai seorang isteri, perlu memberi sedikit kebebasan buat suami anda. Jangan terlalu mengawal segala gerak geri yang dilakukannya. Lelaki tidak suka wanita yang mengongkong hidupnya. Tidak salah sekiranya anda prihatin mengenai suami anda dan mengambil tahu mengenai hal-hal yang dilakukan, namun biarlah ia berpada-pada. Janganlah sampai melarang suami anda dari melepak dan meluangkan masa bersama rakan-rakannya.

3. Belajar mendengar.Satu sifat wanita yang memang tidak digemari lelaki adalah kuat membebel. Cuba belajar mendengar dan kurangkan bebelan anda. Lelaki jarang mahu berkongsi masalah mereka dengan sesiapa dan sekiranya dia tiba-tiba mahu berbicara secara serius, beri perhatian kepadanya. Komen anda tidak diperlukan mereka, objektifnya adalah untuk meluahkan beban di dada yang boleh membuatkan mereka merasa sedikit lega.

4. Tunjukkan rasa sayang.Kadangkala, perkataan sahaja tidak cukup untuk menyatakan cinta. Tunjukkan rasa sayang anda kepadanya di hadapannya dan juga rakan-rakannya. Hantarkan pizza ke rumahnya sewaktu dia dan rakan-rakan sedang menonton perlawanan bola sepak. Sekali-sekala anda boleh menunjukkan rasa cemburu sekiranya dia terlalu baik dengan rakan wanitanya. Buat si dia rasa bangga dengan orang sekeliling kerana cara anda melayannya. Cara berlainan untuk menyatakan rasa cinta anda boleh menambahkan rasa sayangnya terhadap diri anda.

5. Biar dia membuat keputusan.Lelaki terkenal dengan ego mereka dan sekiranya anda memberikannya peluang untuk membuat keputusan besar, dia akan merasakan dirinya penting di dalam perhubungan. Walaupun keputusannya memilih restoran untuk makan malam tidak menepati selera anda, hormat pilihannya walaupun anda terpaksa berpura-pura gembira pada malam itu. Percayalah, mereka akan merasa lebih dihargai sekiranya anda mendengar kata.


Anak Mula Buat Perangai, Bila Kurang Sentuhan. Deep Perkongsian Ini!

Anak-anak adalah cerminan ibu bapa. Bagaimana cara kita mendidik anak, begitulah perwatakan anak itu. Begitu juga bagi anak yang kurang kasih sayang dan sentuhan akan menunjukkan sikap yang agresif seperti termasuk tidak mendengar cakap ibu bapa dan suka tampil dengan kenakalan.

Begitulah yang dikongsikan oleh Nurul Asyiqin Ruhmilin yang memaparkan kisah bagaimana anak yang kurang sentuhan. Beliau juga berkongsi tip menghadapi situasi ini. Jom semak.

Untuk 1 bulan yang lalu, saya duduk bertapa dalam 1 bilik khas. And most of the time, saya akan tolak ajakan orang untuk keluar hang out.

Bertapa untuk Membaca, Memerhati & Menulis. Belajar.

Dan saya selalu perhati seorang kanak-kanak disekitar rumah saya. Saya tengok, “Kenapa dia ni sangat aktif dan tak dengar cakap ibu ayah dia?”

Saya tengok dan tengok.
Adakala dia akan datang rumah saya. Tengok-tengok dalam rumah. Tengok saya buat kerja. Adakala dia tengok ja apa yang saya buat.

“Hari ni mak ada marah-marah lagi?”

Dia anggukkan lagi kepala.
Saya tak nak cakap, “Tu lah kau nakal sangat!”
Sebab saya tahu dia sebenarnya masih dalam fasa programming. Apa yang dia buat sebenarnya nak curi perhatian ibu ayah dia. Macam saya katakan sebelum ini, anak kita selalu marah marah dan marah akan jadi LEBIH AGRESIF!

“Kenapa mak marah?”
Dia diam dan muka dia macam dah nak nangis. Saya dah macam, eh tak boleh ni. Kang dia nangis ni tak pasal-pasal mak marah saya lagi sebab kacau budak. Dahlah saya ni “Tukang Sakat Budak”. hahah. Jadi untuk elakkan dia menangis, saya pun kenalah jadi Super Women kejap. Jadi penyelamat skesta drama air mata kan.

Bila saya buat SENTUHAN FIZIKAL pada dia. Maksudnya usap belakang dia, boleh pulak senyum!

Dari situ, saya nampak dia kurang sentuhan fizikal.
Dan bahasa kasih sayang yang dia sangat perlukan adalah sentuhan fizikal.

Macam mana saya katakan dia kurang sentuhan fizikal?

Bila saya sentuh dan usap belakang dia, dia cool down dan kembali senyum. Kita boleh nampak seseorang tu dia suka dibelai. Dan dia memang kurang di belai. Jadi saya cakap dekat dia “EYE TO EYE CONTACT”.

“Mak sayang kamu sebenarnya. Dia tak sengaja nak marah. Kamu kan good boy”

Dia dah macam angguk angguk angguk.
.
.
Sebenarnya, anak-anak kenapa dia tak nak dengar cakap kita sebabnya kita tak nak dengar apa yang ada dalam isi hati mereka dahulu.

Dia nak cakap, “Mak tolong peluk saya”
Tapi dia tak tahu nak cakap macam mana. Budak-budak yang selalu di marah, dia akan takut nak minta benda-benda macam ni. Ya takut kena marah lagi.

You love your child, but does your child feel loved?

Nurul Asyiqin Ruhmilin
Hmmmmm…….


Isteri Suka Dimanja, Hargai Selagi Ada

Isteri Suka Di Manja, Hargai Selagi Ada

Tahukah wahai suami bahawa semua isteri sukakan belaian seorang suami. Tidak bermakna ini adalah sikap mengada-ngada tetapi sikap manja inilah yang akan membuatkan isteri bertambah sayang kepada suami.

Biar pun rumahtangga itu sudah lama, sikap manja itu harus ada dalam diri pasangan itu. Cara ini dapat mengeratkan lagi hubungan suami isteri agar kekal romantik dalam rumah tangga.

Kadang kadang orang perempuan ni manja dia lain macam.

Bila kita tanya nak meggi tak, dia kata tak nak. Tapi bila dah siap masak, dia datang ngedeng pula. Dua tiga sudu juga la dia makan.

Bila kita tanya syg nak makan apa hari ni, dia jawab ikut abg la. Tapi bila kita kata nak order kfc. Dia kata dah jemu la, bosan la.

Bila dia tiba-tiba keluar perkataan “sedapnya”, “dah lama tak makan”, “mana nak cari” atau “abg ingat tak kita pernah makan ….” tu maknanya dia nak suruh kita pergi cari la tu.

Bila kita dah bagi cadangan macam-macam makanan, habis semua senarai makanan kat grab food tu di scroll akhirnya dia kata, “order kfc je la” huh!

Bila ada terlalu gerai makanan tepi jalan tiba-tiba dia kata “abg berhenti berhenti, nak beli makanan tu”.

Dia ingat jalanraya tu kita seorang je ke guna, orang kat belakang marah la kalau berhenti sesuka hati macam tu. aduhai..

Kadang malas juga nak u-turn. Lebih-lebih lagi kalau tengah peak hour, memang berjam jam la nak u-turn balik. Bila kita kata, “lain kali la” terus monyok muncung macam itik.

Tapi kalau kita ikut juga. Redah jem berjam jam semata-mata untuk belikan makanan idaman dia tadi, memang senyum sampai ke telinga punya la. Tak habis habis ucap terima kasih abg, sayang abang. Muah muah bagai.

Bila kita nak makan apa-apa semua dia pandai je buat atau carikan, tapi bila dia rasa teringin nak makan sesuatu tu mesti kita di suruh carinya. “Abg tolong belikan …. ye”

Apa saya perasan,

Orang perempuan ni dia kalau dah sayang, dia sayang sungguh sungguh. Tak ada sayang separuh separuh punya.

Makin dia sayang, makin manja dia jadinya.

Lagipun itu la bahasa cinta hampir semua isteri iaitu mereka suka dimanjakan dan suka dilayankan semua permintaannya.

Sayangi isteri kalian sementara dia masih lagi sudi nak bermanja-manja…

Wallahu A’lam,

Sumber: Mohd Fhais Salim


‘Terlepas’ Keluar Rumah, Kanak-Kanak Ini Gelabah Bila Motor Terlanggar Pintu Pagar Rumah Orang.

Sejak sekolah di tutup akibat jangkitan kes Covid-19 semakin meningkat, kanak-kanak tentunya berasa bosan tidak dapat ke mana-mana secara bebas.

Jika sebelum ini mengikuti pembelajaran di rumah. Seterusnya cuti sekolah pula, masih tidak dapat ke mana-mana lantaran arahan kerajaan untuk total lockdown.

Begitulah pula kisah seorang kanak-kanak ini, barangkali ‘terlepas’ daripada kawalan ibu bapanya telah keluar rumah tanpa kebenaran.

Lebih mengejutkan apabila berani menunggang motorsikal walaupun dibawah umur.

Apa yang menarik perhatian adalah gelagat kanak-kanak ini apabila panik setelah secara tidak sengaja teranggar pintu rumah orang dikawasan yang dilaluinya.

Tular video yang berdurasi 44 saat ini telah tular setelah dimuat naik oleh Hello Kelantan di akaun Tiktok.

Kejadian yang dilihat di kawasan perkampungan ini, menyaksikan kanak-kanak ini ini tanpa rasa bersalah meminta pertolongan pemilik rumah pagar yang dilanggarnya.

“Abe tolonglah metaaa…” yang bermakn “Abang tolonglah sebentar…”

Dalam bahasa loghat pekat Kelantan dan bersahaja, cuba menarik keluar motornya yang tersangkut di celah pagar.

Namun pemilik rumah menegurnya dengan cara yang baik perbuatannya kanak-kanak itu.

Moga perkongsian ini menjadi iktibar agar ibu bapa mengawasi anak-anak agar perkara yang tidak diingini berlaku.

“Abe tolong lah metaa…”

Cuba menarik keluar motosikalnya yang tersangkut di celah pagar besi.

Panik dah ni


Rupanya Isteri CEO Syarikat Kapal Selam Oceangate Yang Maut, Cicit Korban Titanic!

Sedang dunia memberi tumpuan kepada tragedi letupan kapal selam Titan dalam ekspedisi meneroka bangkai kapal Titanic dengan membawa pelancong yang  bukan calang-calang orangnya, iaitu ketua Pegawai Eksekutif (CEO) syarikat kapal selam OceanGate, Stockton Rush, Paul-Henri Nargeolet, seorang penyelam terkenal Prerancis, hartawan dan anaknya serta bilionair British , Hamish Harding.

Difahamkan syarikat kapal selam itu mengenakan bayaran sebanyak AS$250,000 (RM1.2 juta) bagi setiap seorang bagi menyertai ekspedisi ke bangkai Titanic yang terletak pada kedalaman 3,800 meter dan 700 kilometer selatan St John’s, Newfoundland.

Disebalik insiden ini, turut didedahkan satu kebetulan yang cukup memilukan apabila difahamkan Rush iaitu ketua Pegawai Eksekutif (CEO) syarikat kapal selam OceanGate tersebut  didapati berkahwin dengan Wendy Rush iaitu cicit kepada Isidor dan Ida Straus yang meninggal dunia secara tragis dalam bencana Titanic 1912.

Isidor dan Ida adalah dua hartawan paling kaya yang menyertai pelayaran sulung Titanic sebelum ia karam.

Wendy Rush atau nama asalnya Wendy Minnie Weil, salah seorang daripada keturunan keluarga Straus.

Hubungan isteri CEO dengan pasangan terkenal Titanic itu disahkan melalui rekod salasilah dan telah menjadi perhatian ketika pencarian kapal selam OceanGate yang hilang berhampiran bangkai Titanic.

KETIKA CUBA DISELAMATKAN, ISIDOR DIKATAKAN TIDAK BERGANJAK. LELAKI BERUSIA 67 TAHUN ITU BERKATA DIA TIDAK AKAN PERGI SELAGI SEMUA PENUMPANG WANITA DAN KANAK-KANAK TIDAK DISELAMATKAN.

Dalam situasi cemas antara hidup dan mati, Ida juga enggan meninggalkan kapal tanpa Isidor yang telah dikahwini selama 40 tahun.

Babak cinta sejati mereka turut difilemkan di dalam filem Titanic arahan James Cameron pada 1997.

Dalam filem berkenaan, Isidor dan Ida digambarkan berbaring di atas katil di kabin kelas pertama mereka ketika air sedang naik memenuhi kapal.

Menurut saksi di lokasi kejadian 111 tahun lalu, pasangan itu kekal berpelukan di bahagian dek kapal penumpang paling besar di dunia itu sehingga karam.

DILAPORKAN MAYAT ISIDOR DITEMUI DI LAUT KIRA-KIRA DUA MINGGU SELEPAS BENCANA ITU MANAKALA JASAD IDA TIDAK PERNAH DITEMUI.

Menurut salinan arkib New York Times yang diterbitkan pada 13 Mei 1912, patung peringatan untuk pasangan itu dibina di Dewan Carnegie New York City.

Sumber : Sinar Harian, Daily Mail

Baca artikel menarik lain di sini:


Anak Lelaki, Syurganya Di Bawah Tapak Kaki Ibu. Bagaimana Rumit Nak Jaga, Layan & Ikut Kehendak Ibu, Tetap Perlu Disantuni Sebaiknya

Sukar diungkapkan dengan kata-kata bila mana kehilangan insan yang paling disayangi. Apa lagi orang yang mengandungkannya selama 9 bulan, dibesarkan dengan kasih sayang. Malah si anak ini menjadi tempat ibu bergantung harap. Kini dia pergi buat selama-lamanya.

Abam atau nama sebenarnya Syed Umar Mokhtar Syed Mohd Redzuan meninggal dunia secara mengejut kira-kira pukul 7 pagi tadi. Allahyarham meninggalkan seorang balu dan anak lelaki berusia lapan bulan.

Dengan perasaan diselubungi pilu yang tidak terkira, ibu kepada pelawak terkenal Abam Bocey meluahkan rasa sayu membuatkan sesiapa sahaja mendengar turut menangis.

dalam bingkisannya menerusi facebooknya semalam. Tulisan yang cukup menyentuh hati tular sehingga dikongsikan hampir 2k.

Dalam banyak-banyak berita semalam, saya membaca satu demi satu luahan Puan Sabariah Arshad. Termasuk video yang dimuat naik wartawan dan rakan artis. Ianya memang luahan sempurna seorang ibu.

Semalam, anak yang dikandung 9 bulan, dijaga rapi kemudiannya dewasa dan menjaga beliau dengan paling selesa, menghembuskan nafas terakhir di dalam tidur. Dikejutkan isteri namun tidak lagi bergerak dan bernafas. Maka pulanglah dia ke negeri abadi tanpa sedikit pun pesanan atau nasihat kepada yang tinggal.

Si ibu ini, setiap kali membuka mulut, keluarlah ayat,

“dia sabar dengan saya.”
“dia baik sangat dengan saya.”
“dia jaga saya baik-baik.”
“saya ni sakit, susah berjalan, susah nak buat itu nak buat ini, tapi dia sangat sabar dengan saya, tak pernah tinggi suara, semua dia buat ja.”

Maka inilah yang kita selalu dengar, anak lelaki, syurganya di bawah tapak kaki ibu. Bagaimana rumitnya nak menjaga, nak melayan dan menuruti kehendak ibu, tetap perlu disantuni dengan sebaiknya.

Disebalik gelak ketawa yang kita sering lihat dan terhibur, di luar sana, apabila dia pulang ke rumah, dia menghiburkan ibunya sendiri dengan layanan anak soleh.

Tak ada diberitahu sesiapa, tidak ada selfie sambil membantu ibu, semuanya penuh keikhlasan dan tanggungjawab. Itulah Abam Bocey yang kita kenal.

Syurga tempatmu insya-Allah. Banyak saya belajar dari kematian almarhum. Semoga kita yang masih berpeluang melihat, sentuhlah hati sendiri dan belajar lihat dan pandang bagaimana seorang ibu menghulurkan kunci syurga dari tangannya sendiri kepada anaknya.

Itulah kejayaan paling besar buat ibu. Nanti berpelukan di sana, anak dah tunggu.

Ya Rabb. Doa kami, semoga Puan terus kuat dan tabah. Kami juga tidak setabah dan sekuat Puan, kehilangan anak adalah kehilangan paling besar buat seorang ibu, namun, bahu kami tetap ada untuk tahan sekejap tangisan, legakan sebentar keresahan. Semoga hal kecil ini dapat menenangkan puan.

Kawan-kawan, santuni emak kita sebaik-baiknya. Mereka sahaja ada kunci pintu syurga kita semua.

Begitulah.

Khairul Hakimin Muhammad,
Nak masuk syurga juga.


Dikurniakan 11 Anak, Raih Perhatian & Netizen Lebih Rasa Bangga Dengan Isteri Pasangan Ni!

Pasangan Ni Dikurniakan 11 Anak, Netizen Lebih Rasa Bangga Dengan Isteri Pasangan Ni!

Anak ialah satu amanah dan anugerah yang sangat berharga. Pun begitu mungkin ada yang merasakan di zaman ini bilangan anak tidak perlu ramai. Bukan kerana menolak rezeki, namun banyak perkara difikirkan untuk mempastikan keluarga hidup dengan harmoni dan sempurna.

Namun lain pula kisahnya bagi pasangan suami isteri, Shamsuri, 38 dan pasangannya Rosnaida Ismail, 36, yang berkahwin pada tahun 2005 dianugerahkan dengan 11 orang anak, iaitu enam lelaki dan lima perempuan dengan anak sulung berusia 17 tahun, manakala anak bongsu berusia setahun.

Menurut Shamsuri, dia bersyukur kerana dikurniakan anak yang ramai dan menganggapnya sebagai rezeki daripada Allah SWT.

“Ramai juga salah sangka ingat saya ada lebih seorang isteri kerana ada ramai anak, tetapi hakikatnya saya tidak berkahwin lebih daripada satu.

“Saya dan isteri berkahwin kira-kira 18 tahun lalu ketika sedang menuntut di universiti. Nawaitu (niat) kami kahwin kerana Allah, jadi syukur sangat dengan rezeki Allah bagi iaitu ada anak ramai yang jaraknya selang setahun serta dua tahun.

“Saya memang suka anak ramai. Ia kerana adik-beradik saya pun ramai, 13 orang semuanya dan saya anak ke-11.

“Isteri pula okey dan kiranya kami satu kepala suka anak ramai. Lagipun, isteri ada tiga beradik saja,” katanya sebagaimana memetik perkongsian bersama Harian Metro.

Bercerita lanjut, Shamsuri berkata, memiliki anak ramai membuatkannya bekerja lebih keras bagi memastikan keperluan dan kebajikan anak terbela. Sebagai bapa, Shamsuri seboleh mungkin memikul amanah dan menjalankan tanggungjawab dengan sebaik-baiknya.

“Bukan senang ada anak ramai kerana 11 orang ada 11 perangai berbeza. Banyak juga perkara perlu difikirkan termasuk yuran persekolahan kerana ada lapan masih bersekolah dan semuanya perlukan kos.

“Anak ramai perlukan tahap kesabaran dan kekuatan tinggi, tetapi alhamdulillah dengan izin Allah, semuanya dipermudahkan untuk dijaga dari kecil sampai sekarang.

“Ia hasil bantuan isteri yang jadi suri rumah sepenuh masa dan anak yang besar bantu uruskan adik mereka,” katanya.

Shamsuri berkata, dia tidak menyangka perkongsian video di TikTok mendapat perhatian ramai warganet.

“Ikutkan, saya tidak aktif di TikTok jadi tak sangka ramai menonton video dimuat naik. Niat saya sebenarnya nak bagi semangat kepada orang lain supaya jangan malu ada anak ramai kerana segelintirnya begitu.

“Bukan niat saya untuk menyinggung, melukakan hati atau menunjuk-nunjuk kepada mereka yang tiada anak kerana zuriat itu milik Allah, bukan kita.

“Kita rancang macam mana sekalipun, kalau Allah nak bagi, Dia bagi dan saya bersama isteri cuma berusaha untuk ramaikan lagi umat Nabi Muhammad,” katanya.

Sementara itu, Rosnaida menganggap pengalaman melahirkan 11 cahaya mata adalah perkara normal bagi setiap wanita yang bergelar ibu.

“Alhamdulillah, setakat ini kelahiran anak semuanya normal dan dipermudahkan Allah. Bahkan semua kelahiran awal dari tarikh sepatutnya.

“Perasaan setiap kali melahirkan anak masih sama iaitu teruja, sama saja daripada yang sulung sampai bongsu,” katanya.

Meninjau di ruangan komen, rata-rata warganet kagum dengan kekuatan dan keberanian isteri ini yang melalui proses kelahiran hingga 11 kali dan semuanya secara normal. Malah tidak kurang juga memuji personaliti ibu ini yang kekal cantik dan slim  meskipun ramai anak.


Pudarkan Kesan Parut Di Wajah Bukan Senang. Pun Begitu, Wanita Ni Dah Berjaya & Dikongsikan Apa Yang Telah Digunakannya!

Bagi yang pernah mengalami masalah kulit seperti berjerawat ketika zaman remaja, tentu hari ini masih ada lagi kesan parut di wajah. Tidak mahu kesan tersebut terus menampakkan celar di wajah, ada baiknya mencuba beberapa produk yang dikatakan berkesan untuk memudarkan parut yang sedia ada.

Ini sebagaimana perkongsian oleh Lina Shaari yang akhirnya menemukan produk yang serasi dengan kulit wajahnya malah turut berkongsi beberapa produk lain yang juga mempunyai keupayaan atasi masalah parut, bolehlah dicuba!

BOLEH CUBA 6 PRODUK NI UNTUK ATASI MASALAH PARUT

Setiap kali muka breakout, mesti kita akan lari mood. Nak keluar pun malas, kalau cover dengan makeup bukan bertambah elok malah makin bertambah parah jadinya.

Punca jerawat ni boleh terjadi banyak sebab, antaranya kita tersilap pakai produk kosmetik, stress, kecelaruan hormon, allergik makanan, cuci muka tak bersih, atau sarung bantal tak pernah bertukar.

Bila tumbuhnya jerawat, automatik biasa akan tinggalkan parut. Nak nak bila tangan kita tak dok diam, asyik nak merayap jer kerja dok kutis jerawat.
Yang boleh buat lagi teruknya, boleh tinggalkan parut hitam kat muka, amik masa yang lama untuk hapuskan parut hitam nie.

So hari ni Kak Lina nak review, 6 produk yang mana korang boleh pilih salah satu nya dan guna untuk atasi masalah parut. Bukan setakat parut jerawat jer, parut strecth mark, parut kena minyak panas, parut luka ringan,habit menggaru sampai tinggal parut pun boleh guna antara produk yang Kak Lina rekemen.

Dari segi berkesan ke tak, produk produk ni macam biasalah korang kena banyak banyakkan sabar sikit dan konsisten pakai, sebab parut ni memang take times untuk clear.

Selain itu, disenaraikan beberapa produk lain yang juga berkesan untuk merawat parut.

Harga untuk size kecik bermula RM69.90 dan size besar RM81.50 lebih kurang. Korang boleh beli di mana mana farmasi, guardian atau watson berhampiran.

2. ROSKEN BIO SERUM

Harga untuk produk ni RM28.00 (50ml)

Rosken Skin Repair Bio Serum is an intensive treatment skincare oil that when used regularly helps to reduce and treat typical skin conditions such as the appearance of stretch marks, scarring, uneven skin tone, very dry skin and ageing skin.

3. MEDERMA GEL

Size kecik RM46.10 (20g)
Size besar RM86.90 (50g)

Mederma helps to visibly reduce scarring. Mederma is a leading scar treatment – clinically proven and recommended by physicians and pharmacists. The proactive gel formula promotes the healing process of the skin, effectively reduces redness and makes the scar softer, smoother and more elastic.

4.Hiruscar Gel

5.BIO OIL

Harga bermula dari RM34.99 sehingga RM79.40 mengikut jenis saiz.

Bio‑Oil is a specialist skincare oil that helps improve the appearance of scars, stretch marks and uneven skin tone. It is also effective for aging and dehydrated skin

6. VIRGIN COCONUT OIL (VCO)

Harga RM40 saja untuk 60 sofgels.


“Bila Dah Sayang Walau Ikan Tetap Rasa Sedih.” 7 Ikan Koi Fouziah Gous Mati, Netizen Luah Simpati.

Pelakon dan ahli perniagaan Datin Fouziah Gous berkongsi berita sedih kehilangan 7 ekor ikan koi yang dibela setelah sekian lama.

Menerusi video yang dimuatnaik di Instagram, fouziahgous memberitahu bahawa kejadian ketika pembersihan kolam ikan berkenaan. Beranggapan ia bukan disengajakan.

Malah katanya lagi, antara ikan yang mati adalah hadiah harijadi anak-anaknya.

“Ramai yang tak habis2 DM tanya kenapa😭. Small careless mistake did by our regular maintenance guy sebab terlupa tutup balik backwash Valve . #koi #koifish
So,treated water draining out dan chlorine water keep coming in sehingga 7nyawa melayang😭. Im very sure dia pun tak sengaja.
.

Antara yang pergi adalah hadiah birthday anak2. 😭💔. Semoga tabah anak anak ku 😢.. Thank You ‘cow fish’ semoga kita jumpa di akhirat nant.” – Fouziah Gous

Bacaan lanjut:

Meninjau di ruangan komen, rata-rata peminat turut meluahkan rasa sedih melihat ikan koi  milik celebriti itu. Ada juga berkongsi kisah kehilangan ikan berkenaan.

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Nak Kulit Cantik Dan Mulus Kena Cuba 5 Petua Ini. Nombor 2 Dan 5 Cukup Mudah!

Nak cantik tak boleh malas sebab macam-macam petua yang boleh dipraktikkan.  Tambah-tambah zaman ekonomi meleset ini.

Guna sahaja barangan di dapur seperti telur, madu, baking soda, beras kerana ia lebih mudah dan menjimatkan. Malah petua begini juga dapat melindungi kulit dari bahan kimia .

Jika anda mahu mendapatkan kulit yang halus dan mulus kena ikut petua. Bukan hanya perempuan, lelaki juga boleh mencubanya. Jom semak sama-sama.

Sumber: Fayyanfreaks


“So Touching…”Throwback Lara Berpisah Dengan Mummy Sebelum Bersalin, Undang Sebak Warganet.

Umum mengetahui bahawa pelakon dan pengacara popular, Scha Alyahya dan suami Awal Ashaari telah dikurniakan seorang lagi anak perempuan, pertengahan bulan Febrruari lalu.

Kehadiran orang baru dalam keluarga ini juga disambut gembira oleh anak sulungnya, Lara Alana yang kini berusia tujuh tahun.

Terbaharu, menerusi muat naik instagram milik Scha berkongsi throwback perpisahan dengan Lara sebelum ke pusat perubatan untuk mengadakan persiapan untuk bersalin.

Video yang memaparkan riak wajah sedih Lara telah mengundang sebak dikalangan warganet termasuk rakan artis.

Lara yang terkenal dengan wajah ceria, lincah dan petah berkata, kali ini tampil dengan wajah yang sedih. Malah rakaman gambar jelas melihatkan tiada senyuman diwajahnya.

Nyata, jelas Lara meluahkan rasa kerisauan kepada ibunya, Scha yang meninggalkannya untuk melahirkan bayi. Begitulah kasih seorang anak buat ibu yang disayanginya.

Ikuti lanjut video ni.

The night that changed everything

WARGNET TURUT SEBAK

Rata-rata warganet juga sebak melihat wajah sedih Lara apabila perpisahan sementara itu. Ada juga memberikan kata-kata semangat. Namun diakhir video, Lara kelihatan tabah bagaikan seorang kakak. Antara komen warganet

“So touching la syg..Don’t cry anymore ye LaraAlana..Love u & your family so much.

“Lara.. such a strong girl. Eventho she’s sad but she’s trying to be positive.

“Alaaaaa lara how sweet are u…dont cry aunty will cry also…u big girl now..

RAKAN ARTIS


“Lena Di Celah-Celah Longgokan Barang Atas Motor.” Kisah Cucu-Cucu Ini Bantu Atuk Cari Rezeki Cukup Menyentuh Hati

Di saat keluarga lain selesa mengulit mimpi, keluarga ini masih berjaga mencari sesuap nasi. lebih menyentuh hati, si atuk yang sudah uzur mengerah kudratnya mencari rezeki demi cucu-cucu yang masih kecil.

Itu yang dikongsikan oleh lelaki yang dikenali sebagai Dr Afiq Rahim dalam memuat naik perkongsian di laman Facebook mengenai seorang pakcik yang membonceng motosikal di tengah malam bersama cucu-cucunya.

Lebih menyentuh hati adalah apabila melihat warga emas itu ditemani cucunya yang masih kecil di celah longgokan barang lusuh sedang tidur keletihan. Mungkin penat membantu atuknya mencari barang-barang lusuh.

Doktor Terkejut Semasa Memandu Pada Waktu Malam 😲😰

=====
Saya dalam perjalanan pulang ke rumah. Jam sudah menunjukkan hampir larut malam. Cuaca agak dingin selepas disimbah hujan lewat petang tadi.

Dalam perjalanan yang agak sepi, trafik saya tiba-tiba menjadi perlahan.

Selepas 5 minit perjalanan, trafik masih lagi perlahan.

“Traktor barangkali di hadapan” bisik hati.

Saya melihat satu persatu kenderaan mula memotong sejenis kenderaan yang saya tidak dapat kenal pasti dalam kepekatan malam.

Apabila menghampiri simpang empat yang diterangi lampu jalan, barulah saya boleh melihat kenderaan yang memperlahankan lalu lintas.

Sebuah motosikal beroda tiga yang dibonceng oleh seorang pakcik tua.

Disebelahnya penuh dengan barang-barang seperti kerusi plastik dan besi. Selebihnya tidak jelas kerna kesamaran di malam hari.

“Kasihan…” bisik hati lagi melihat keadaan pakcik tersebut.

Kami menunggu dengan sabar lampu merah di simpang empat itu. Juga saya meneliti jika ada peluang untuk saya memintas pakcik itu semasa lampu hijau.

Kemudian saya terlihat sesuatu sedang bergerak di bahagian barang sebelah motorsikal pakcik.

“Eh apa itu?”

“Apa yang sedang bergerak di belakang tu?” saya kehairanan.

Saya mengamati dengan teliti pergerakan yang sedikit tetapi kerap di belakang longgokan barang di motorsikal pakcik.

“La ilaha illallah, budak rupanya” saya terkejut.

Dua orang kanak-kanak sedang berhimpitan di belakang longgokan barang-barang pakcik.

Mereka bergerak barangkali menyesuaikan posisi badan dalam kesempitan ruang yang ada.

Kemudian lampu jalan sudah kembali hijau.

Saya mengambil peluang memintas motorsikal pakcik tersebut. Sempat yang menoleh melihat raut wajah pakcik.

Alahai, wajah yang sangat kepenatan.

Barangkali penat membanting tulang mencari rezeki.

Dalam saya menekan minyak memintas motorsikalnya, hati terdetik “Mungkin aku boleh bantu sedikit pakcik ini”

Kemudian hati bertanya lagi “Bila? Sekarang kau sedang berada di atas jalanraya.”

“Tidak, mungkin tuhan sedang berikan aku satu peluang untuk beramal” saya mempositifkan diri.

Lalu saya berhenti dalam 150 meter di hadapan pakcik dan menunggunya di tepi jalan.

Saya melambai dan menahan pakcik tersebut.

“Assalamualaikum pakcik, apa khabar? Nak ke mana tu?” saya memulakan bicara.

“Waalaikumusalam, pakcik nak balik rumah, nak. Baru habis cari rezeki” balas beliau.

“Oh begitu. Saya nak tanya, saya nampak macam ada orang di belakang barang tu?” saya menunjukkan arahya kepada pakcik.

“Oh cucu-cucu pakcik tu. Mereka tolong pakcik tadi” balas beliau.

Saya ke bahagian belakang motornya. Dua orang kanak-kanak, lelaki dan perempuan dalam lingkungan umur 8-10 tahun sedang tidur keletihan di bahagian yang sempit di belakang kenderaan itu.

“Maaflah nak, pakcik nak gerak dulu ye” maklum pakcik kepada saya.

“Oh kejap pakcik, ini ada sedikit wang untuk pakcik dan cucu-cucu pakcik” saya menghulurkan sedikit wang untuknya.

“Eh takpala nak. Simpanlah duit tu” beliau menolak.

“Tak mengapa pakcik. Ambillah. Saya sedekah.” lalu saya bersalam dan menyelitkan duit ke tangannya.

“Terima kasih banyak-banyaklah nak. Tuhan sahaja boleh membalasnya.” kemudian pakcik tersebut memejamkan mata dan menggenggam rezekinya sambil berdoa.

Bunyi bising kenderaan yang lalu lalang ditepi kami membataskan saya untuk mendengar apa yang sedang didoakan oleh pakcik ketika itu.

Namun beliau kelihatan sangat bersyukur dengan pemberian tersebut.

“Pakcik boleh saya ambil gambar pakcik.” saya meminta kepada beliau.

“Boleh nak” balas beliau.

Usai saya mengambil gambarnya dan cucu-cucunya, pakcik meminta diri untuk beransur pergi.

Langit malam kembali mendung. Angin sejuk menggeletarkan badan kami.

Pakcik ingin segera pulang ke rumah. Barangkali bimbang diri, cucu-cucunya dan barang mereka dibasahi hujan.

Saya tidak sempat bertanya di manakah beliau tinggal, apakah pekerjaan beliau dan apakah anak-anak tersebut bersekolah dan beberapa soalan lain.

Barangnya pula seperti peralatan berniaga di pasar malam.

Banyak lagi ingin ditanya supaya dapat saya membantu serba sedikit namun apakan daya, raut wajahnya membayangkan keletihan yang amat.

Maka kami berpisah pada malam itu.

Saya berehat seketika di dalam kereta mengenang detik tersebut.

Mata sedikit berkaca ketika itu.

Betapa kita manusia perlu sentiasa bersyukur dengan apa yang kita ada.

Hatta kita perlu bersyukur dengan sekecil-kecil nikmat yang tuhan berikan.

Ada orang diberi rezeki bekerja di dalam tempat berhawa dingin.

Ada orang terpaksa membanting tulang memerah keringat mencari rezeki di bawah terik matahari.

Ada orang dikurniakan wang yang sedikit tetapi direzekikan anak-anak yang ramai.

Ada orang dikurniakan wang yang banyak tetapi hidupnya sepi.

Pakcik itu juga mengajar kita untuk jangan meminta-minta.

Selagi ada kudrat, berusahalah mencari rezeki yang halal.

Aduh banyak sebenarnya pengajaran saya dapat bila bertemu pakcik malam tadi.

Jika saudara – saudari yang membaca kisah syahdu ini mempunyai mesej lain yang tersirat, maka kongsikan dengan kami di bawah ini.

Mudah-mudahan membantu sahabat-sahabat lain yang membacanya.

Terima kasih Allah atas segala nikmat yang Engkau kurniakan kepada kami.

Alhamdulillah….

**Update:
1. Saya tidak sempat bertanya nombor akaun pakcik kerana pakcik kalut hendak pulang ke rumah.

2. Lokasi kami bertemu berdekatan simpang empat Jalan Bayam, Kota Bharu.

drafiqrahimdotcom


“Anak Yang Baik, Suami Bertanggung Jawab & Abang Yang Tak Kedekut.” Kakak Kongsi Kebaikan Arwah Abam Bocey!

Pemergian arwah Abam Bocey telah membuatkan ahli keluarga serta rakan-rakan rapat arwah terkesan dan masih bersedih dengan berita tersebut.  Allahyarham Abam dikatakan meninggal dunia ketika tidur di rumahnya di Gombak awal pagi tadi.

Sementara itu kakaknya, Sharifah Nor Wahidah Syed Mohd Ridzuan,41 memaklumkan, Abam hanya berehat di rumah selepas demam dan sakit kepala sejak tiga hari kebelakangan ini.

“Saya ada minta dia ke klinik tapi dia kata tak payah.

“Setahu saya Abam tak ada sakit apa-apa cuma mungkin penat sebab banyak kerja dan kurang waktu rehat,” katanya.

Menurutnya, adiknya itu sangat disenangi dalam kalangan keluarga dan pemergiannya merupakan satu kehilangan yang besar.

“Dia seorang yang baik dan tak pernah berkira dengan adik-beradik.

“Kesian mak kerana dia sangat rapat dengan Abam. Anaknya juga masih kecil. Pandang saja mukanya buat saya jadi sebak,” katanya.

Allahyarham meninggalkan seorang isteri, Nor Hidayah dan anak lelaki, Syed Uthman Hamzah Al-Juffrey berusia lapan bulan.

Antara rakan artis yang hadir menziarahi arwah di rumahnya di Gombak adalah Along Cham, Mawi, Man Raja Lawak, Shuib dan Achey.

Sementara itu, UstazEbit Lew turut memuat naik video ketika menemu bual Aarwah Abam sebelum ini. Dalam video berkenaan, arwah bercerita bagaimana dia tidak lokek membantu adik-beradiknya

Al Fatihah

Innalilahi wa inna ilaihi rajiun. Sahabat yang baik. Walau beberapa kali berjumpa. Kami selalu bermesej. Abam nak ikut pergi tepi jalan berdakwah dan bagi orang makan. Katanya saya sayang ustaz teruskan dakwah yer ustaz dengan kasih sayang. Semua orang rindukannya..Saya tanya apa rahsia rezeki melimpah ruah. Sedih dengar betapa sayangnya pada ibunya. Asyik menangis masa balik tabir bersama ibunya dan isterinya masa tu. Abam cari rezeki kuat bantu mak dan adik. Sponsor adik kahwin. Semua dah kahwin baru abam kahwin. Betapa susah mak menjaga masa kecil. Dia sebak masa sebut semua tu. Ya Allah..Syed Umar Mokhtar Al-Juffrey semoga Allah ampunkan semua dosa dan beri syurga Firdaus buat dirinya. Semoga ibu, isteri dan seisi keluarga kuat yer. Allah sayang semuanya – Ustaz Ebit LewAl Fatihah


Ikut Cara Ini Ketika Cuci Kipas Siling. Jimat, Tak Kotorkan Rumah &  Habuk Juga Tak Melekat!

Nak sihat dan bebas dari penyakit, rumah kenalah bersih dan kemas. Tapi jangan bab habuk dan sampah saja yang diberi perhatian, bab barang-barang dalam rumah juga penting.

Tentu ada yang menghadapi masalah terutama ketika menyapu habuk pada kipas. Habis habuk-habuk berterbangan, jika dibiarkan melekat pula pada barangan lain.

Untuk memudahkan anda mencuci kipas dengan pantas dan mudah tanpa menyebabkan habuk-habuk berterbangan sehingga mengotorkan ruang di dalam rumah, bolehlah cuba tip ini.

Sebenarnya tak perlu pun apa-apa alatan yang canggih. Tapi apa yang kita perlukan hanyalah 1-2 helai SARUNG BANTAL yang dah lama.

Caranya mudah saja.

1. SPRAY CUKA PADA SARUNG BANTAL
Mula-mula, sediakan 1-2 helai sarung bantal lama.

Kemudian, bancuhkan 2 sudu besar cuka dengan sedikit air biasa. Kemudian, masukkan bancuhan air ini ke dalam botol spray. Seperti yang kita tahu, cuka memang biasa digunakan sebagai agen pembersih kerana mempunyai sifat berasid dan antibakteria.

Semburkan ke bahagian dalam sarung bantal yang dah lama. Sembur secukupnya hingga agak lembap.

Kalau tak ada cuka atau tak suka pakai cuka, boleh juga guna agen pencuci lain macam sabun pencuci.

2. SARUNGKAN PADA BILAH KIPAS
Kemudian, bersedialah untuk memanjat tangga dan membersihkan bilah-bilah kipas.

Sarungkan sarung bantal yang dah disembur dengan cuka tadi pada bilah kipas pertama.

3. KESAT HABUK SAMPAI BERSIH
Bila dah sarungkan, inilah masanya untuk anda kesatkan habuk-habuk pada kipas hingga tertanggal.

Kalau kita guna sarung bantal begini, semua habuknya akan jatuh dan terperangkap dalam sarung bantal. Jadi, habuknya takkan berterbangan dan tak mengotorkan ruang.

4. ULANG HINGGA PUAS HATI
Ulangi pada bilah-bilah kipas yang seterusnya hinggalah anda puas hati.

WAH, MEMANG MUDAH DAN CEPAT
Sarung bantal yang dah memerangkap habuk tadi bolehlah dibersihkan dan dicuci supaya ia boleh digunakan semula untuk proses mencuci seterusnya.

Lepas ini bolehlah cuba guna teknik ini untuk bersihkan habuk pada kipas siling dengan mudah dan cepat, tanpa mengotorkan ruang dalam rumah.

Selamat mencuba!


Tasha Manshahar Kongsi Tips Khatan Anak Masa Bayi. “Lagi Mudah Jaga Dari Yang Besar”- Warga Maya

Bila datang cuti sekolah panjang, waktu tu la yang sesuai untuk ibu ayah masing-masing ambil kesempatan khatankan anak lelaki mereka. Betul tak? Bila dah tahu nak kena khatan, mula la drama masing-masing takut punya pasal lah kononnya!

Tak payah tunggu mereka besar sebenarnya, waktu bayi pun boleh dikhatankan tau! Seperti yang dilakukan oleh Tasha Manshahar dan Raqib Majid untuk kedua-dua anak mereka. Yang mana nak khatan anak masa bayi, boleh ikuti perkongsian mereka ini.

Mudah khatankan baby masa dalam hari ni sebab baby belum lasak, belum meniarap, belum berguling, dia cuma tidur dan menyusu. Kita pun jaga makan, jd daripada pemakanan ibu yg baik, asbab susu ibu tu anak sembuh cepat. Pastu kolagen dorg pun byk lg, mmg cepat je baik luka. Generally doktor kata 10 – 14 hari. Tp Mateen dgn Muammar dua2 tak sampai pun 2 minggu. Few days je luka dah kering, cuma tunggu ring dia tu tertanggal je.

Baby nangis tak? Of course nangis. Sebelum doktor potong tu, dia bius dulu. Masa tu baby nangis sbb jarum kan. Then masa prosedur tu baby nangis doktor kata bukan sbb sakit, dia dah tak rasa pun sbb dah bius. Tp baby nangis sbb doktor nurse pgg dia tak bg bergerak jd dia tak selesa. Itu je. Balik daripada hospital tu ada la menangis kejap mungkin tak selesa ada benda (ring) dkt situ. Tp kejap je. Takde meragam, takde demam. Tidur susu semua mcm biasa je Alhamdulillah Allah permudahkan urusan berkhatan Muammar & Mateen.

Tip Jaga Bayi Berkhatan

Sebelum Berkhatan

1. Pakaikan baju two-piece, elak pakai romper supaya bila dah selesai khatan bahagian tu tak terhimpit.
2. Bawa extra diaper yg one size bigger drpd saiz biasa baby pakai.
3. Ready mental dan emosi sbb masa baby nangis tu kita mmg kesian 😥

Tapi percayalah, cepat je sembuh, dia punya tu jd cantik & bersih je.

Selepas Berkhatan

1. Be extra careful masa mandikan – lap lembut2 – sapu ubat – pakai diaper.
2. Pakaikan diaper one size bigger sepanjang luka belum kering.
3. Pakaikan diaper longgar2 je.
4. Kerap salin diaper supaya kawasan luka sentiasa bersih dan tak lembab.
5. I sapu jugak AO Waleet (beli dkt @sigadisjane ) lepas hari ke-3 selang2 dgn ubat yg doktor bg.
6. Kalau ada mcm bengkak sikit tu normal. I sapu Tasneem Balm (Calm Time). Korg belilah dkt mana-mana agent.
7. Elakkan dukung baby dgn posisi yg menghimpit bahagian luka especially masa first few days.
8. Tunggu ring tanggal sendiri. Jgn masa dia tinggal sikiiit je lg tu awak gatal tgn nk cabut ya!

Perkongsian ibu kepada dua orang anak ini mendapat perhatian pengikutnya dan ada yang mengakui turut lakukan perkara yang sama dengan anak mereka berkhatan sejak bayi.

Sumber : Tasha Manshahar


Satu Kapal Terbang Bawa Staff Pergi Umrah, Hafiz & Isteri Sekali Lagi Raih Perhatian

Rezeki ini datang dengan pelbagai cara termasuk mempunyai majikan yang baik dan tidak berkira.

Begitulah bertuahnya pekerja di Ainaa Beauty yang dapat menunaikan umrah atas tajaan majikannya.

Siapa yang tidak kenal usahawanHafiz Mahamad dan isterinya Syafikah Aina yang sering berkongsi rezeki kepada pekerjanya.

Jarang majikan bersikap begini dan tidak berkira. Untungnya!

Menerusi Tiktok miliknya, Hafiz berkongsi saat indah itu apabila menyaksikan lebih 100 orang pekerjanya bakal menunaikan umrah. Katanya selain pekerja, dia turut membawa anak yatim dan orang kelainan upaya.

Apa yang menarik, mereka dalam satu kapal terbang! Semua adalah pekerja Ainaa Beauty!

Wow! Sungguh inspirasi sikap majikan begini.

“1 kapal terbang ke Umrah.Ini yang saya nak daru dulu.”

“Semalam ramai mak ayah team datang jumpa mengalir air mata ucapkan terima kasih. Ya Allah, bukan saya buat. Ini semua Allah & isteri saya.”

TURUT BAWA ANAK YATIM DAN OKU

NETIZEN SEBAK TENGOK SIKAP MAJIKAN YANG BAIK

Meninjau di ruangan komen, rata-rata netizen meluahkan rasa sebak melihat kebaikkan yang dilakukan oleh pasangan ini.


“Garam, Gula & Minyak, Potong Semua Akhirnya Susu Drop.” Geram Dengan Kutukan, Almy Nadia Luah Rasa. Peminat Minta Diet Secara Sihat.

Datin Almy Nadia yang sebelum ini melahirkan anak ketiga sedang giat meneruskan misi menurunkan berat badannya.

Namun apa yang menarik perhatian peminatnya adalah kaedah yang dilakukan oleh isteri kesayangan aktor Dato’ Fizz fairuz ini.

“Hari ke 39 pantang.. yes u can do it Almy Nadia.. “beras perang + lobak + ayam rebus “  tak ada garam ,semua tak ada rasa.. potong habis. Potong gula,potong garam,potong minyak,semua potong lantak,last-last susu drop.. hampa semua nak sangat aku kuruskan. Ambik kau orang semua.. mampus lantak,” tulis Datin Almy dengan nada sinis.

Perkongsian tersebut dimuat naik menerusi laman instagramnya dengan memaparkan gambar makanan tersebut.

Catatan tersebut nampak sinis mungkin kerana tidak sabar dengan komen segelintir netizen terhadapnya sebelum ini.

Begitu pun, ramai yang tampil memberi komen. Rata-ratanya meminta Almy bersabar dan melakukan diet secara sihat supaya tidak menjejaskan kesihatan diri dan anak kecilnya yang masih menyusu.


Jadi Cucu Pertama, Bunga Segalanya Buat Sheila Rusly

Tidak ada yang lebih indah dari kelahiran cahayamata. Pastinya pasangan suami isteri teruja menyambut kelahiran anak pertama.

Namun, nenek dan datuk turut sama merasai kegembiraan terutama apabila merupakan cucu pertama dalan keluarga berkenaan.

Begitulah juga dengan pelakon dan pengacara Sheila Rusly apabila kelahiran cucu pertama hasil perkahwinan anaknya Uzair Haqimy bersama pelakon Elisya Sandha yang  menyerikan keluarga kecil mereka.

BUNGA ADALAH SEGALANYA BUAT SHEILA RUSLY

Lebih manis, Uzair Haqimy dan isteri Elisya Sandha, menamakan anak sulung mereka mengikut pilihan nama Sheila Rusly iaitu Bunga Elhaq.

Menambah keterujaan itu, Sheila juga merupakan orang yang pertama yang membeli barang dan kelengkapan cucu perempuannya itu.

Kini Bunga Elhaq berusia empat bulan semakin aktif dan pada usia begini sudah mula meneroka persekitarannya.

Muat naik hantaran instagram milik Sheila Rusly berkongsi video membawa cucu kesayangannya ketika melakukan senaman bersama suaminya.

Bunga kelihatan ceria dan duduk diam ketika neneknya melakukan aktiviti senaman. Bagusnya nenek sambil bersenam bawa cucu meneroka persekitarannya.

“My everything”-Sheila Rusly

Dalam pada itu, Sheila menjelaskan bahawa cucunya adalah keutamaan buat dirinya. Jika keluar berkerja pun tak boleh lama meninggalkan Bunga.

“Kalau saya pula ada kerja, sekejap-sekejap akan tengok jam sebab nak balik cepat jumpa Bunga.”

Namun, Sheila memberitahu ibu bapa kepada Bunga tetap menjaganya seperti biasa. Dia hanya membantu meringankan tanggungjawab anak-anaknya jika ada urusan kerja. Biarpun mempunyai pembantu, Sheila tidak kisah untuk menjaga cucu kesayanganya yang masih kecil.

“Buat masa ini Bunga segala-galanya. Ke mana-mana pergi memang beli barang untuk dia. Bunga carta nombor satu saya. Kalau bab tidur masih dengan mak ayah dia. Kita takkan ambil tempat mak ayah dia.”

Meninjau di ruangan komen, rata-rata netizen meluahkan kagum melihat cara Sheila Rusly melayan cucu pertamanya.


“Dulu Membesar Hasil ‘Air Tangan’ Ayah Tapi Kini …”Sebaknya Baca Kisah Adik Fariz Yang Hilang Ayah Akibat Kemalangan

Berat mata memandang berat lagi bahu yang memikul. Kehilangan insan tersayang memang perit untuk diungkapkan dengan kata-kata. Seolah-olah separuh nyawa dibawa pergi bersama.

Ini Adik Fariz Naufal, 5 tahun. Dia adalah anak syurga kepada jiran, kawan saya Juli Razali.

Pada waktu ini, adik Fariz sedang berada dalam bilik pembedahan (OT) di Hospital Sg.Buloh. Kata ibunya, Fariz baru tertidur lepas dibius dan saya yakin sekarang ni team pakar neuro sedang menjalankan tugas mereka untuk memasang dan memasukkan kembali tempurung kepala adik Fariz Naufal (cranioplasty).

Untuk makluman sahabat semua, adik Fariz cederah parah dan mengalami ‘Severe traumatic brain injury’ akibat kemalangan bersama ayahnya pada Ogos 2017. Insiden itu telah ‘membawa’ ayahnya pergi buat selama-lamanya?.

Maka tinggallah Fariz berjuang untuk hidup tanpa ayah. Tiada lagi insan yang menemani dia siang dan malam. Sejak lahir, ayahnya yang menjaga dan menatang Fariz bagai minyak yang penuh. Memandangkan arwah bekerja sendiri. Fariz dibawa ke mana-mana sahaja. Fariz boleh dikatakan membesar hasil ‘air tangan’ ayahnya. Allah…

Namun, biarpun insan itu tiada lagi, Fariz masih mempunyai ibu yang sangat cekal hatinya, adik-beradik, saudara mara serta jiran tetangga yang tidak pernah berhenti mendoakan Fariz kembali duduk, bangun, berjalan dan berlari serta ceria macam dulu. Boleh makan makanan yang disukai…buat masa ni Fariz hanya minum susu melalui tiub. Sejak kemalangan, telah banyak proses pembedahan terpaksa dilalui oleh anak kecil ini. Bukan sehari dua pernah tinggal di hospital, malah berbulan-bulan.?

Masa ziarah Fariz baru ni, keadaan dia ada progres yang positif hasil rawatan fisioterapi dan akupuntur secara berkala. Kulit juga semakin cerah selepas hampir setahun Fariz tidak keluar rumah selain keluar ke hospital. Dan sejak 2-3 bulan ni, hampir setiap hari bibik akan tolak stroller Fariz, ambil angin luar rumah. Boleh juga Vitamin D untuk tubuhnya yang makin susut itu.

Fariz, acik Eizan dan semua sahabat kat sini doakan urusan pembedahan Fariz lancar tanpa sebarang komplikasi. Keep strong Fariz?.

Perkembangan Terbaru

Alhamdulillah..Allahuakbar
 Keadaan Adik Fariz Naufal ada progres positif. Dr. sudah buka tiub oksigen dia. Lega dengar sebab tiub ni kalau pakai lama-lama boleh ganggu vocal cord. Kata ibunya, Juli Razali dua hari lepas Fariz demam tapi dah makin baik. Cuma batuk-batuk sikit, efek daripada tiub oksigen ini.

Tiub atas kepalanya juga sudah dibuka. Begitu plaster yang menutup jahitan turut dibuka. Dalam fasa ini pesan Dr, luka jahitan ini perlu dijaga sebaiknya. Dr juga pesan agar banyakkan berdoa agar tempurung kepala Fariz dapat grow dengan baik dan agar elok bercantum tanpa sebarang jangkitan.

Cuma sekarang ni, adik Fariz suka sangat nak sentuh kepala dia, mungkin rasa sedikit gatal pada bahagian jahitan. Jadi, ibunya perlu sentiasa pantau dan akan sapu sanitizer setiap kali nampak dia sentuh bahagian tersebut, bimbang jika ada jangkitan.

Kepada sahabat semua, teruskan berdoa agar tempurung kepalanya kembali normal. Fariz, teruskan berjuang! Acik Eizan dan semua saudara-mara, jiran dan sahabat maya tidak sabar tunggu Fariz sihat ceria.

Yeayy, kata ibunya hari ni Fariz dah boleh dicaj!

#FarizJuliKuat

Jom kita sama2 doakan Fariz ya & tinggalkan dalam komen kata-kata ‘ajaib’ buat Fariz dan ibunya serta Wani, kakak Fariz juga sebaya anak kedua saya; bakal ambil PT3 tak lama lagi….?.

Mungkin ada yang saya tak kenal anda siapa..tapi saya tahu, hati anda ikhlas doakan mereka. Terus berjuang Fariz!

#MakAnakEnam macam saya ni memang kaya air mata. Sungguh!


Alahan Pelik Sewaktu Hamil, Isteri Harris Annuar Tak Boleh Dengar Lagu Melayu, Suka Bau Simen

Pelakon Harris Annuar yang merupakan anak kepada usahawan terkenal, Kak Ton telah mendedahkan bahawa dia bakal bergelar bapa selepas memaklumkan isterinya, Asha Merican kini sedang hamil cahaya mata pertama mereka.

Pelakon berusia 30 tahun itu telah berkongsi berita gembira tersebut sebaik kandungan isteri memasuki fasa trimester ketiga.

“Sebenarnya isteri saya dah mengandung banyak bulan, tapi kami memilih untuk merahsiakan. Jantina anak pun kami dah tahu tapi bila dah lahir nanti baru kami kongsi,” katanya.

Bercerita lanjut, Harris yang juga anak kepada usahawan terkenal Zaiton Hassan atau popular dipanggil Kak Ton berkata, isterinya mengalami mabuk atau alahan tertentu yang dianggap sangat unik.

“Isteri saya ada alahan yang pelik, dia tidak boleh dengar lagu-lagu Melayu atau Bahasa Inggeris nanti dia akan muntah tapi itu untuk trimester pertama.

“Tapi kalau nak elakkan dia daripada muntah kena bawa dia masuk ke dalam tangga kecemasan. Bila bau simen akan elakkan dia dari bau muntah.

“Asha juga alahan tidak boleh bau badan saya membuatkan saya terpaksa memakai sabun badannya agar miliki bau yang sama.

“Lebih kelakar lagi apabila kulit dia jenis sensitif dan hanya menggunakan sabun mandi untuk bayi, jadi dengan saya sekali guna sabun yang sama,” katanya.

Selain simptom berkenaan, Asha juga lebih gemar menikmati lauk Asam Pedas selain pernah mengidam untuk makan di depan Pantai Klebang, Melaka.

Sementara itu, pelakon drama Lelaki Kiriman Tuhan itu turut berkongsi kejadian lucu dimana dia menyangka alat ujian kehamilan adalah kit ujian kendiri COVID-19 sewaktu isterinya melakukan kejutan.

“Saya dengan dia pergi mini bulan madu di Cameron Highland, petang itu saya pergi joging apabila balik dari joging dia buat kejutan dengan letak alat ujian kehamilan bawah selimut.

“Mula-mula saya ingat dia positif COVID-19 sebab saya tak pernah tengok alat itu. Rupanya dia cakap dia mengandung, menangis juga saya masa itu,” kongsinya.

[TIP KEWANGAN]


Petua Langsing Dengan Air Asam Keping. Mudah & Murah, Paling Syok Memang Berkesan!

Bayangkan, dengan hanya amalkan asam keping yang sering kita gunakan sebagai bahan dalam masakan dikatakan boleh membantu mengawal berat badan. Mendengar info ini tentu sahaja membuatkan ramai antara kita boleh tersenyum labar.

ASAM GELUGOR – mampu merampingkan badan situkang masak…
(idris bald)

Asam keping memang tidak asing lagi bagi suri rumah, kerana rasanya yang masam ianya menjadi bahan penting yang harus tersedia di dapur rumah untuk beberapa jenis masakan seperti asam pedas, gulai lemak cili api, masakan singgang dan sebagainya. Bagi penduduk di utara semenanjung yang terkenal dengan masakan laksa, asam keping merupakan bahan yang perlu ada bagi melengkapkan masakan laksa tersebut.

Asam keping adalah hasil dari hirisan buah asam gelugur atau nama saintifiknya Garcinia atroviridis dari famili Clusiaceae dalam genus yang sama dengan manggis iaitu Garcinia. Pokok asam gelugur merupakan tumbuhan saka besar yang biasa didapati di hutan malar hijau di selatan Thailand dan Malaysia.

Pokok asam gelugur tumbuh pada ketinggian yang boleh mencapai lebih daripada 20 meter dan mempunyai batang yang panjang, kulit licin kelabu dengan kanopi rendang. Daun berwarna hijau gelap, berkilat, panjang dan sempit dengan hujung tajam dan tepi terbalik. Mempunyai bunga yang berwarna merah gelap.

Buah bulat ditanggung secara tunggal pada hujung ranting dengan ukuran sekitar 7-10 cm garis pusat. Buah yang masak berwarna kuning oren terang, yang dihiris, dikeringkan untuk digunakan dalam masakan melayu serta dijadikan bahan untuk menghilangkan rasa atau bau hanyir yang terdapat pada ikan atau daging. Buah dan pucuk muda asam gelugur boleh dimakan mentah sebagai ulam atau dicelur untuk dimakan bersama budu, cencaluk, sambal belacan atau lain-lain pencecah ketika makan nasi.

Asam gelugur yang juga dikenali sebagai asam gelugo merupakan tanaman asal dan liar di hutan Semenanjung Malaysia. Asam gelugor kini tidak sahaja dipandang sebagai bahan penting dalam masakan, malah dilihat mempunyai nilai ekonomik termasuk dalam industri perubatan. Kini ia telah mula ditanam secara meluas terutama di utara tanahair.

Dari segi perubatan, dipercayai buahnya dapat mengurangkan berat badan, mengatasi masalah obesiti dan menurunkan tahap kolestrol. Buah asam gelugor mengandungi asid sitrik, asid tartarik, asid malic dan asid askorbik, asid hydroxycitric dan flavonoid.

Daun, bunga atau buah asam gelugur dikatakan mampu menurunkan tekanan darah tinggi, merawat kencing manis, berat badan berlebihan, tidak selera makan dan sakit jantung. Manakala buah, bunga dan pucukmya pula bertindak sebagai antioksidan dan awet muda.

Kini asam gelugur juga telah dijadikan jus minuman yang berfungsi sebagai antioksidan yang baik bagi membantu mengurangkan kalestrol dalam badan.

Kegunaan Dan Khasiat Buah/Asam Gelugur

1. Mengecutkan Rahim dan Menurunkan Berat Badan
Amalan meminum air asam gelugur semasa berpantang dipercayai untuk mempercepatkan proses mengecutkan rahim. Selain itu amalan tersebut juga dikatakan mampu menurunkan berat badan. Ianya kini digunakan secara meluas untuk produk mengurangkan berat badan di Eropah.

PETUA 1
a) Ambil satu atau 2 keping asam keping dan masukkan ke dalam segelas air panas.
b) Biar beberapa jam sehingga asam keping menjadi kembang dan air menjadi suam.
c) Minum setiap pagi dan malam.
d) Jika diamalkan selalu InsyaAllah perut buncit akan mengempis

PETUA 2
a) Bilas 3 keping asam gelugor dengan air bersih.
b) Masukkan dalam bekas minuman (botol air/tupperware 500ml- 1liter) rendamkan dalam air panas – TIDAK PERLU TAMBAH GULA.

Setelah suam, minum seperti minuman biasa, perlu diminum sentiasa. Sekiranya air habis cuba tambahkan air lagi. Jika hilang rasanya tukarkan dengan asam keping baru.

“Dulu dok amal minum ni.. resipi mak saya..memang turun banyak..lama tak buat sampai bam bam. Hari ni start balik buat, nak cantik dan kemas badan masa raya nanti.”

Resipi Air asam gelugur(assam keping ) madu
Bahan-bahan:
Asam gelugur 2 keping
Madu- ikut rasa tapi jangan manis sangat

Cara penyediaan:

Rebus asam gelugur (asam keping) bersama  3 cawan air. Bila air mendidih tutup api. Kemudian biarkan sejuk, tuang dalam gelas letak madu letak ais kiub. Siap. Tak nak ais pun boleh, minum suam suam pun boleh.

Ekstra info :


Air Rebusan Pecah Lemak Untuk Turunkan Berat Badan, Langsing Cara Mudah, Ibu-ibu Wajib Cuba Ni!

Selepas melahirkan anak, ibu bersalin akan mengambil masa yang agak lama untuk menurunkan kembali berat badan asal. Ambil masa jugalah hendak kekalkan berat badan seperti zaman anak dara. Bukan mudah!

Ada yang mengambil jalan mudah dengan mengambil produk kurus. Tak kurang juga yang mengamalkan petua tradisional untuk menurunkan berat badan.

Cara Nurul pecah lemak tang perut dan maintain 45kg. Selain jamu Nurul amalkan air rebusan ni, sangat elok untuk yang nak cairkan lemak tepu.

Bila anak makin bertambah ni Nurul lebih memilih untuk menjaga kesihatan dan dalaman. Bila badan dah terlampau banyak lemak energy pun sendu.

Ni nurul nak share air rebusan untuk detoks cairkan lemak dengan senang. Sangat ajaib bagi yang nak menurunkan berat badan . Rasa dia sedap, tak pahit, ada rasa masam manis.

Bahan-bahan:
Halia
Serai
Kulit kayu manis
Bunga cengkih
Air secukupnya
Madu
Lemon

Caranya:

1. Rebus halia, serai, kulit kayu manis dan bunga cengkih dengan air secukupnya.

2. Biarkan mendidih dan biarkan airnya suam.

3. Masukkan madu dan perahkan sedikit lemon.

4. Minum ketika masih suam.

Jom amalkan seperti yang diajarkan oleh Nurul Arija. Kalau dia dah berjaya turunkan beratnya hingga 45kg, takkan kita tak mampu?
Jom amalkan untuk sihat dan langsing!

Selamat mencuba.


Nak Tubuh Suami Mantap Selalu, Isteri Wajib Sediakan Air Jamu Ni!

Siapa kata lelaki tidak perlu jaga badan. Bagi memastikan kesihatan dalaman tubuh, sama seperti wanita, suami kita juga perlukan sesuatu untuk mengekalkan kesihatan tubuh badan mereka.

Mengamalkan air rebusan antara yang disyorkan untuk lelaki. Menolak pengambilan ubat-ubatan, pil dan sebagainya, ada baiknya isteri tolong sediakan air rebusan yang baik untuk lelaki ini. Isteri pun boleh tumpang sekaki. Biar sama-sama sihat.

Resipi yang dikongsikan oleh Johanis Haslan ini mudah sahaja. Air rebusan beberapa bahan ini diamalkan olehnya khusus untuk awet muda dan kesihatan dalaman tubuh. Jom ikut caranya. Buat isteri, sila buatkan untuk suami ya.

Bahan Utama:
Kunyit
Halia
Daun sirih
Temu kunci
Kencur
Asam jawa tanpa pengawet
Limau nipis atau lemon
Gula organik
Kulit kayu manis

Caranya:

1. Kisarkan kesemua bahan hingga halus.

2. Masukkan ke dalam periuk dan biarkan hingga mendidih.

3. Bila mendidih, biarkan suam dan minum.

4. Amalkan pengambilannya setiap hari.

So mudah saja kan? Isteri jangan lupa sediakan untuk suami. Sama-sama minum dan dapatkan hasilnya. Insyaallah sihat luar dalam.

Kredit: Johanis Haslan


Urus Peti Sejuk Lagi Bertambah Kemas & Cantik Ikut Cara Ni!

Peti sejuk ini walupun kita gunakan untuk menyimpan stok makanan agar kekal segar, namun jangan pula dilambak tanpa disusun rapi hingga sukar untuk dicapai.

Jadi apa kata, lakukan cara yang dipraktikkan ini, peti sejuk nampak kemas dan cantik.

Jom semak perkongsian Hani Mynis ini moga bermanfaat.

Pegurusan peti ais

Seminggu sekali hani akan luangkan sikit masa utk kemas peti ais. Selalunya hari Khamis lah sebab nak kena check apa lagi bahan mentah yang masih ada dlm petiais utk plan minggu depan punya menu pulak.

Ni hani share pengurusan peti ais pulak.

Tips nak peti ais nampak kemas dan bersih:

Boleh pasang lapik kat setiap shelf. Sekarang dah trend orang pasang glass wallpaper kan? Cantik-cantik semua. Hani dari 3 4 tahun dulu memang setia pakai placemats dari mr. diy je.

Hani prefer pakai placemats sebab senang nak tanggalkan placemats untuk pergi cuci kalau placemats tu kotor (tak payah keluarkan tray ).

Lagi pulak hani suka tukar-tukar style kejap corak bunga-bunga kejap corak lain. Apa pun, tips hani kalau nak pakai placemats, pilih yang transparent bukan yang legap sebab yang legap menghalang cahaya dr tembus hingga ke shelf paling bawah.

Kalau gelap sangat peti ais tu kang tak nampak pulak isi harta karun kat shelf bawah-bawah dan area belakang-belakang.

?pilih satu atau dua warna tema bekas yang nak disimpan dalam peti ais.

?untuk setiap container, jika ada, pilih bekas bertapak empat segi dari berbentuk bulat. Jimat ruang dan lebih kemas (dr segi visual)

?buat pengkhususan setiap shelf untuk letak apa. Optional: labelkan (guna masking tape pun ok)

Detail label pengkhususan setiap shelf ada dalam caption gambar sebagai rujukan.

Happy organising ? Semoga bermanfaat.


Program Televisyen Sesuai Untuk Anak Usia 3 Tahun Ke Bawah

Program televisyen sesuai untuk anak usia 3 tahun ke bawah supaya mereka mendapat manfaat positif walaupun menonton. Sudah menjadi kebiasaan trend kehidupan masa kini yang mendedahkan anak kecil pada pelbagai gajet.

Apatah lagi pada masa kini ramai ibu bapa yang sudah mempraktiskan trend bekerja dari rumah (WFH) ekoran daripada kehidupan di zaman pandemik COVID-19.

Kita sedia maklum antara kekangan para ibu terutamanya yang WFH iaitu fokus pada kerja dan dalam masa yang sama menjaga anak-anak kecil.

Sudah tentu sedikit sebanyak penggunaan gajet digunapakai bagi membantu anak-anak kecil boleh duduk diam seketika semasa ibu sedang sibuk meeting online atau menyiapkan tugasan urgent.

Semoga perkongsian Puan Maryam Jamadi, seorang Terapis Carakerja (Occupational Therapist) dapat melegakan hati para ibu bapa dan menjadi panduan mereka memilih rancangan di televisyen online yang bersesuaian untuk si kecil bawah usia 3 tahun.

“Saya WFH susah nak pantau anak semasa bekerja dan terpaksa buka TV”


“Harris Bantu Tukar Lampin Tapi Tak Sebanyak Ibunya.” Syukur Suami Supportive, Neelofa Suka Urus & Jaga Bilal Sendiri!

Usahawan dan hos terkenal, Neelofa, 33 mengakui keutamaannya kini adalah menjaga, mengurus dan membesarkan anaknya, Muhammad Bilal yang memasuki usia tiga bulan.

Selain itu,dia juga mahu fokus kepada rangkaian perniagaan yang diusahakannya.

Isteri kesayangan Muhammad Harris Mohd Ismail atau mesra disapa PU Riz ini juga tidak lagi memikirkan soal lakonan.

“Selepas berbincang dengan suami mengenai kerjaya seni, saya mungkin akan keluar dengan program bual bicara tidak lama lagi tapi masih dalam proses perbincangan. Nanti saya akan kongsikan, tak lama lagi.

Insya-Allah lepas raya akan dimaklumkan. Cuma, fokus lebih kepada perniagaan dan keutamaan kami lebih pada Bilal. Saya pun tak nak tinggalkan dia lama-lama dengan pembantu. Saya nak jalankan rutin sebagai ibu itu lebih daripada lain. Kalau perniagaan pun mudah, sebab boleh buat dari rumah.

“Jarang pun pergi mesyuarat atau buat penggambaran. Sama juga macam program dalam industri pun, tak makan masa yang banyak,” ujarnya ketika ditemui Dalam satu majlis berbuka puasa bersama media bertempat di Cili Kampung Sri Hartamas.

Bakal menyambut Syawal di Kuala Lumpur, akui Neelofa semua ahli keluarga berada di sini.

“Untuk persiapan rasanya macam biasa tiada Yang beria sangat. lagipun Bilal masih Kecil. Untuk pakaian semua dah ada. Ada Yang dapat hadiah macam jubah yang boleh dipakai nanti.

” Bab pergi beraya dan orang berkunjung ke rumah, Bilal masih kecil jadi kami tetap menitikberatkan soal penjagaan kesihatan.

Ditanya sama ada membantu Neelofa menukar lampin anak, PU Riz mengakui turut membantu menguruskan anaknya itu.

“Saya pun bangun tolong tukar lampin tetapi tidaklah sebanyak maknya. Tahniah buat ibu-ibu di luar sana yang sangat tekun dan cekal dalam menjaga anak-anak.

“Tetapi sebagai ayah kita kena cuba, sesekali kena cuba. Selain itu, ada teman apabila Neelofa bangun untuk uruskan Bilal,” ujar Pu Riz lagi.

Sementara itu, Neelofa berterima kasih buat suaminya yang banyak membantu.

“Dia bangun tunggu dan turut berjaya sewaktu saya uruskan Bilal. Suami sangat supportive. Awal-awal dulu dia banyak bantu, walaupun dia tak buat sepertimana yang saya buat tetapi kehadiran dia (PU Riz) buat saya kuat. Tetapi ‘kehadirannya’ itu dalam keadaan berjaga bukan ‘tidur’,” seloroh Neelofa.

Ketika ditanya berkenaan kerjaya isterinya, PU Riz tiada masalah untuk mengizinkan dan yakin isterinya mampu membawa imej agama dengan baik.

“Alhamdulillah, kita dah diskusi benda ini (had kembali aktif) begitu detail la setiap perkara. Dengan imej agama yang dibawa, kena banyak berhati-hati.

“Dan Lofa Alhamdulillah, boleh ikut… pakaian pun, dia taat la pada perintah Allah. Jadi, kita bagi dia ruang untuk dia berkarya dalam benda-benda dia dah biasa buat. Soal lakonan, kita tak kata tak nak terbabit langsung, tapi itu bukan keutamaan.

“Sekarang lebih krpada nak fikir perniagaan, memandangkan nanti akan ada produk baru nak lancar. Macam saya pun lakonan, setakat ini perancangan tak ada lagi.

Neelofa baru melahirkan anak lelaki, Muhammad Bilal pada 29 Januari di Gleneagles Hospital Kuala Lumpur.

Untuk rekod, Neelofa dan Haris mendirikan rumah tangga di sebuah hotel terkemuka di ibu negara pada 27 Mac tahun lalu.


Nampak Biasa Aje Perbuatan Ni Tapi Jika Biarkan Beri Kesan Emosi Anak. Ibu Ayah Take Note!

Nak jadi ibu bapa yang hebat dalam mendidik anak nilai-nilai yang positif bukan suatu yan mudah. Lebih lagi ada segelintir, ibu bapa punya ego yang tinggi, mereka akan culas untuk mendidik anak dengan berhemah.

Emosi Anak Terganggu, Bila Mak Ayah Ada 10 Ciri Ini. Deep Peringatan Lelaki Ini.

Impaknya jika dibiarkan akan menggangu emosi anak. Jadi mulai hari ini, mari ubah cara kita menguruskan emosi anak! Ikuti perkongsian saudara, Khairul Hakimin Muhammad yang menyentuh mengenai sikap ibu bapa yang cenderung untuk menganggu emosi anak-anak.

Moga kita muhasabah diri untuk menjadi ibu bapa yang hebat dalam mendidik anak-anak. Payung dan lindung anak-anak kita dengan apa yang kita buat.

10 CIRI MAK AYAH YANG BUAT EMOSI ANAK TERGANGGU

1. Suka benar parking sesuka hati untuk hantar anak sekolah. Halang laluan, tutup jalan, asal boleh sahaja. Emosi anak terganggu tengok perangai emak ayah sendiri.

2. Dia sendiri lambat bangun, hantar anak pula lambat. Jadi lewatlah anak masuk sekolah. Emosi anak terganggu.

3. Ambil anak pun lambat, ada masa sampai terlupa sampai cikgu / pakcik jaga terpaksa telefon remind. Emosi anak terganggu.

4. Waktu ambil anak, tengok baju anak kotor, terus dicubitnya, ditarik telinga depan kawan-kawan. Emosi anak terganggu.

5. Waktu ambil report card, keputusan anak tak bagus mana, dimarahinya anak di hadapan cikgu. Emosi anak terganggu.

6. Sudah balik rumah, anak nak bermain, dihalangnya kerana risau balik lambat, suruh duduk rumah, tengok tv, main tab, kemudian paksa anak belajar belajar belajar, emosi anak terganggu.

7. Di rumah, emak ayah sibuk bersembang berdua, juga sibuk uruskan rumah tangga, tak pernah sempat duduk bersama tanya sekolah, tanya kawan tanya bagaimana keseronokan belajar. Emosi anak terganggu.

8. Emak ayah sibuk main telefon. Anak-anak bertanya pun tak berjawab sampai tak perasan anak duk bersandar kat bahu sendiri. Emosi anak terganggu.

9. Paksa anak makan apa yang emak ayah makan. Marah kalau begitu marah kalau begini, emosi anak terganggu.

10. Suka ejek anak sendiri dengan kata begitu begini. Konon untuk naikkan jati diri. Sedangkan anak-anak nak dipuji, kalau salah nak sangat diperbetulkan, namun jadi mangsa adik beradik kerana emak ayah sendiri. Emosi anak terganggu.

Lalu anak ini mula mengejek orang lain, nak perhatian, tak boleh tengok orang lain elok je pegang tangan emak ayah sendiri. Lalu mereka akan Usik sana, usik sini. Cikgu panggil kenapa begitu kenapa begini, lalu cikgu pula yang kena maki.

Emak kata,

“Dekat rumah saya dah didik dia jadi terbaik. Ini mesti kawan-kawan dia yang jadikan dia begini.”

Ayah pula cakap,

“Saya kenal dia, dia anak saya, mesti sekolah inilah yang ubah anak saya. Cikgu semua tak buat kerja, hantar sini suruh jadi baik, tapi akhirnya hancur! Elok tukar jelah sekolah.”

Kawan-kawan,

Kita emak ayah. Zaman berubah gais, kena terima anak kita nakal. Kena hadam anak kita kurang perhatian, kena telan anak kita banyak kekurangan.

Dan semua itu adalah dari kita.

Kita dapat didikan emak ayah kita cukup manisnya, cukup masam masinnya, cukup pahitnya. Serba serbi ada.

Pergi sekolah, salam siap cium. Emak bekal makan, abah hulur senyum. Emak berzikir setiap nafas, mengharap setiap doa untuk anak-anak seorang demi seorang.

Abah pula tak pernah lupa kita, sibuk macam mana pun akan tanya emak apa kita buat apa yang kita kerjakan.

Lalu emak ambil task itu untuk tahu serba serbi. Emak tak ada smart phone, tapi ada senduk kayu ada rotan kiri kanan.

Pandang emak dah takut, tengok abah dah gigil. Biar tak pandai belajar, emak abah okey je. Janji reti adab, faham tentang biadap dan tidak berani nak buat jahat atau buat sentap orang tua.

Kita pun jadi manusia. Lepas itu kononnya kita tak nak anak kita kena macam kita. Tak nak garang sangat. Nanti anak kita takut-takut. Kita buat sampai anak kita besar kepala.

Terus hari ini anak kita pergi ejek sana sini termasuk cikgu. Itu yang cakap depan. Belakang tak tahulah berbakul-bakul agaknya.

ANAK KITA ADALAH KITA.

Kita coraknya ikut warna apa. Kita rasa warna terang buat dia disukai. Kita lupa terang-terang itu boleh jadi dimakan api, dikejar burung helang dan dijamah matahari.

Biar redup bawah pokok, banyak nasihat dan pesan kita buat jadi payung, lalu anak kita dapat kita bendung tak jadi jahat tak jadi murung.

Dia tahu yang warnanya tak cantik mana. Dia sedar diri dia serba serbi budak sahaja. Macam kita dulu, nakal-nakal kita tak usik sesiapa. Hanya kita sahaja.

Kita berlindung baik-baik atas apa yang kita buat. Dan hari ini kita jadi orang kerana rotan dan banyaknya libas-libas paip getah dan lempang kiri kanan.

Malam nanti emak cium, abah duduk hujung katil dan letak minyak semula. Mereka tahu, yang dimarah tadi untuk kita sedar kita faham, dunia ini kalau jahat, kena hukum. Namun masih sempat bertaubat.

Namun jika kita pegang ego, kita rugi hilang nasihat, hilang berkat dan hilangnya syafaat. Dan untuk itu, tak ada lain, nerakalah tempat kita gais.

SEMPAT LAGI KITA BERUBAH. PANDANG MUKA ANAK, NASIHATLAH, ROTANLAH, CUBITLAH. KEMUDIAN TERANGKAN KEPADA DIA MANA BETUL MANA SILAP.

Patahkan ego dia, hancurkan jahat dia. Semoga dia baik dengan cikgu, hormat pada orang tua dan banyaknya masa untuk buat kebaikan kepada sesiapapun.

Ingat kawan,

Anak kita adalah kita. Warna dia dan warna kita tak ada banyak beza. Yang ada hanya apa yang kita lindung dan payung, supaya dia redup, supaya dia subur. Sesekali cahaya datang, dia menyorok, sesekali juga ribut dan hujan hadir, dia tak basah.

Namun dia hidup segar, sudah besar dia pula jadi rendang berbuah, buat bakti kepada orang lain pula yang mahu berteduh sama.

Begitulah. Payung dan lindung anak-anak kita dengan apa yang kita buat.

Sumber: Khairul Hakimin Muhammad


Takut Dibuang Emak, Anak Ni Terus Namakan Kucingnya Tupperware. Bijak Sungguh!

Biasanya setiap kucing yang dipelihara akan diberi nama oleh pemiliknya, paling biasa dengan panggilan Comel, Oyen, Comot, Tompok, Putih dan sebagainya berdasarkan ciri-ciri yang ada pada kucing tersebut.

Tapi jangan rasa pelik, bila ada sahaja kucing diberi nama Tupperware oleh seorang anak kecil sebagaimana yang dilaporkan Suara.com, dengan beranggapan kucing tersebut tidak akan dibuang oleh ibunya kerana kucing tersebut adalah ‘Tupperware’.

Bijak sungguh anak ini, maklumlah jangan dibuat main bekas makanan berjenama Tupperware memang sangat ‘disayangi’ oleh kaum ibu. Pantang kalau hilang mesti tidak senang duduk dibuatnya. Boleh bising satu rumah, dipaksa semua orang dalam rumah cari tupperware tersebut sampai jumpa.

Mungkin sebab ini juga kanak-kanak ini memikirkan jalan selamat untuk anak kucing ini tinggal di rumahnya tanpa dibuang oleh ibunya bila menamakan Tupperware.

Foto yang dimuatnaik oleh ibunya ini jelas menunjukkan betapa anaknya yang bernama Aji cukup menyayangi Tupperware dan hingga tular kisahnya di media sosial hingga ada antaranya memberi komen yang agak lucu pada kanak-kanak ini.

“Aji lucu banget eh pintas kasih nama,” ujar Sri Purwanti.

“Bagus ji, jenius memang Aji ini,” kata @nanaradiashanty.

“Sekalian ji kasih namanya IPhone biar nggak dibuang,” ujar @yuniirtika.

“Pintar Aji, dibuang nggak, kasih pinjam tetangga boleh,” ucap @ellyt.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Ibu Ni Tunjuk Cara Gubah Bunga Orkid Paling Simple, Tapi ‘Letop’.  Confirm Mak-mak Boleh Buat!

Bila kita bertandang ke rumah jiran-jiran atau sanak saudara, sering kali juga mata kita  ‘tertipu’ dengan kecantikan bunga orkid yang menghiasi rungan meja makan tuan rumah. Jambangan bunga orkid tersebut nampak begitu segar berbunga, sekali gus cantik ‘meletop’ dan cukup berseri terlihat.

Dan kalau hendak tahu, harga jambangan orkid yang siap digubah itu memang boleh tahan harganya mengikut kualiti orkid yang berbeza-beza. Jadi apa kata, dalam merias kediaman ini, kita cuba buat sendiri untuk lebih menjimatkan.

Pasti anda ingin tahu cara dan bahan-bahan yang diperlukan untuk menggubah bunga orkid tersebut bukan?

Dan alangkah beruntungnya kita kerana Puan Zaza Zalina sudi kongsikannya untuk manfaat bersama, jom semak.

Ni harga barang-barang yang digunakan:
Orkid sebatang RM14.00 (guna 5 batang)
Daun sebatang RM5.00
Ranting RM7.50 (pakai sebahagian)
Pasu RM 35.00 beli di bandar Muar
Yang lain-lain tu harga ada di peket dalam gambar
Kalau total semua RM150.00
Ada yang akak beli di kedai barang kahwin di perling jb

Langkah-langkahnya :

Pasu ni boleh tahan besar jugak la….jadi bawah tu saya sumbat surat khabar bagi mampat, pastu bubuh span atas tu. Guna span 2 setengah pcs.

Mula-mula saya guna gam putih tu…tapi kena tunggu kering pulak. Nak cepat saya guna hot glue untuk tepek-tepekkan lumut palsu.

Cucuk semua orkid dulu. Selepas itu baru cucuk buluh dan ikat dengan dawai.

Hiaskan ikut kreativiti.

Siap

sumber: Zaza Zalina via Kelab Kaki Deko


Jadi Inspirasi Anak Muda! 2 Tahun Jual Sambal, Khairul Aming Kaut Untung Lebih RM20 Juta

Kejayaan personaliti media sosial terkenal, Khairul Aming dengan jualan sambalnya mencetus rasa kagum dan bangga di kalangan netizen.

Menerusi hantarannya di Instagram (IG), Khairul Aming Bin Kamarulzaman atau lebih dikenali sebagai Khairul Aming meluahkan rasa syukur atas kejayaan jualan Sambal Nyet yang telah mencecah RM21.5 juta.

“Alhamdulillah hari ini jumlah jualan Sambal Nyet telah mencecah RM21.5 juta.” tulisnya.

Selain itu, hasil jualan sambal itu turut menerima dua anugerah istimewa iaitu kategori Best Customer Service dan Best New Seller.

Menurutnya, jualan bagi tahun 2021 berjumlah RM7.5 juta manakala pada tahun 2022 jualan Sambal Nyet meningkat iaitu RM14 juta.

Menjengah ke ruangan komen, rata-rata netizen mengucapkan tahniah buat pempengaruh media sosial itu dengan kejayaan yang dikecapinya. Selain itu, terdapat juga netizen yang terinspirasi dengan usaha yang ditonjolkan oleh Khairul Aming.

Sebelum ini Khairul Aming pernah memuat naik perjalanan hidupnya dari usia 20 hingga 30 tahun. Semoga dapat jadi inspirasi buat semua!

Sumber: Instagram @khairulaming


Ustazah Ini Kongsi Tip Praktis Anak Belajar Di Rumah.

Ibu, sila praktis untuk anak di rumah ya.. Sesuai untuk semua subject.

Ibu, ayah guru terbaik untuk anak. Pelbagaikan teknik kaedah lebih baik dari paksa anak belajar melalui cara yang mereka tak suka.

Belajar tidak semestinya serious kerana yang seronok dan santai itu lebih sampai.

Selamat mencuba.

1. Anak Visual

Anak visual lebih mudah untuk menyerap dan menerima maklumat sekiranya maklumat tersebut dipersembahkan dalam bentuk gambar, carta dan gambarajah.

Jika keadaan tidak mengizinkan untuk ibu sediakan bahan bantu, boleh gunakan imej yang berada di sekitar anak-anak, kaitkan maklumat dengan anggota badan dan sebagainya. Lebih sempurna jika permainan anak-anak juga dijadikan sebagai bahan sokongan untuk pembelajaran. Main sambil belajar tak salahpun, yang salah bila main sampai tak nak belajar.

Belajar sikit tapi dapat, lebih baik dari belajar banyak tapi tak dapat-dapat.

Cuba tingkatkan daya focus anak-anak untuk melihat kerana mereka akan lebih banyak berfikir daripada sekadar mendengar, mengingat dan memahami.

2. Manfaatkan pendengaran anak-anak secara maksimum.

Anak auditori lebih mudah untuk menyerap dan menerima maklumat melalui pendengaran. Mereka lebih suka mendengar sesebuah pembentangan oleh guru mahupun kerja berkumpulan. Mengulang semula ayat dengan mulut sendiri juga membantu dalam pembelajarannya

Ketika kita bercakap sendiri semasa belajar, beberapa kawasan penting pada otak akan menjadi sangat aktif. Biasanya anak yang banyak cakap lebih cepat bertindak dan cepat tangkap.

Jadi, dalam merancang pembelajaran auditor yang kuat dalam diri anak-anak, ibu, ayah perlu mencari idea untuk mengajak mereka meluahkan apa yang sedang dipelajari.

Dua aktiviti menarik untuk anak auditor ialah :

a) Memory Sport: Rutin menyebut berulang

Sebenarnya otak manusia itu seperti juga otot. Jadi, apabila kita rajin bersukan, tentu otot tersebut akan bertambah kuat.

Begitu juga dengan otak yang kita asah, apabila kita rajin mengolah dan mengasah maklumat pada otak kita, maka sudah pasti otak kita pun akan terbiasa.

Ingatlah prinsip berikut “Alah Bisa Tegal Biasa” Jika kita malas dan tidak pernah melatih otot atau otak kita, sudah tentu otot atau otak kita pun akan menjadi lemah.

Salah satu cara yang boleh kita lakukan untuk melatih otak kita adalah dengan cara memory sport itu sendiri. Teka silang kata merupakan salah satu bentuk latihan untuk otak yang digunakan untuk mengasah ketajaman akal dan mampu menguatkan ingatan.

b) Story Sistem : membina cerita

Story system adalah teknik mengingati maklumat dengan cara kaitkan antara satu maklumat dengan maklumat yang lain dalam bentuk cerita.

Contohnya: Untuk menarik minat dan memberi imbasan memori kepada murid tentang huruf L M N ’ guru menyusun satu cerita kepada murid untuk menghubungkan 3 huruf ini dalam satu masa.

Contoh : Lina Mimpikan Nani

3. Yang nie biasanya untuk anak lelaki

Anak kinestetik lebih sukakan pengalaman yang melibatkan anggota fizikal. Mereka sukakan sesuatu yang lebih praktikal berbanding teori, lebih-lebih lagi yang melibatkan sentuhan ataupun alatan.

Moga bermanfaat untuk semua.. Inilah masanya ibu, ayah tunjukkan skill terbaik.
Ibu, ayah hebat, cikgu tumpang bangga.


Jaga Pemakanan Kalau Tak Mahu Ada Batu Karang. Lelaki Ni Kongsi Pengalamannya!

Gaya pemakanan mempengaruhi kesihatan seseorang, memang benarlah dan tidak boleh dinafikan. Apa yang dimakan itulah mencerminkan tahap kesihatan seseorang. Lantaran itu, sebagai ibu kita perlu lebih prihatin dalam membentuk budaya dan gaya pengambilan makanan sihat untuk seisi keluarga. Agar apa yang dimakan bukan sahaja mengenyagkan malah apa yang lebih penting berkhasiat dan menyihatkan.

Bercerita tentang antara penyakit yang ‘menyerang’ tubuh kesan daripada gaya pemakanan yang kurang sihat, ini diceritakan oleh Ejal tentang bagaimana dirinya mengalami penyakit batu kurang diusi masih muda. Nak tahu lanjut, ini dikongsikan dan semoga dijadikan panduan untuk semua.

Assalamualaikum…salam muhibbah… Hope admin approvekan post sy nie, sekadar nak share perkongsian, pendapat dan pengalaman saya…

Makanan atau minuman yang tak  baik sangat-sangat untuk tubuh badan kita…ni saya share pengalaman dan nasihat doktor pakar pada saya.. Jadi harap ia manfaat untuk anda semua.. Maaf jika ada kekurangan..

Penyakit yang mudah sangat ada dalam organ dalaman manusia tu, adalah batu karang. Ok saya share pengalaman saya..mungkin dah ada orang baca komen saya sebelum ni, tapi saya share lagi lebih terperinci…

9 tahun dahulu, tahun 2011, usia saya 24 tahun, saya penghidap batu karang hempedu, masa saya mula-mula sakit tu, doktor suspek gastrik biasa je, sebab sakit dari ulu hati sampai ke perut, jadi saya anggap ia sebagai gastrik je la, makan ubat kapor tu berbotol-botol, gaviscon tu aih dah mcm minuman harian… Ada satu hari sakit tu datang, sakit tu ibarat macam ibu nak melahirkan baby secara normal, pada ibu-ibu yang pengalaman lahir normal tu pernah la rasa sakit tu macam mana kan…macam tu la saya rasa, walaupon saya ni lelaki(jangan panggil saya sis plak ).. Tapi saya dapat rasainya betapa peritnya sakit… Guling-guling kat tanah nak menahan sakit tu..muntah-muntah, sesak nafas, walaupon anda lelaki sejati sekali pon, kalau sakit tu dah teramat, memang meraung la…

1st buat ujian scoop melalui mulut, serius la, org muda memang dia tak bagi bius ya, dia cuma kebaskan tekak je, aduh besar batang yang masuk dalam mulut tu, sebesar getah paip kat umah tu, besar tu la masuk, depan tu ada kamera, mula-mula masuk tak rasa sangat sakit, tapi bila dah sampai laluan kat hati tu, Allahu, sakit ya amat, tangan dan kaki saya dipengang oleh nurse dan atendan, sebab tak nak bagi saya meronta, memang sakit ya amat…tapi sabar je la kan, lebih sejam meronta menahan sakit, keputusannya, masih tak dapat kesan lagi apa punca sakit tu..

2nd buat ujian scoop juga melalui lubang dubur, urm sakit gak, ibarat macam kena sula. Pon jawapan yang sama, tak dapat kesan..sampai la buat xtray jugak pon  tak dapat kesan. Hampir sebulan saya keluar masuk sepital, last doktor pakar bagitau, kena buat ujian scan, scan macam scan perut ibu mengandung tu, akhirnya terjawab la apa sakit saya, saya kena batu karang hempedu, tahap 5 dah, sebab hempedu saya dah langsung tak berfungsi..

Kesannya, badan saya semakin halus, cengkung, rambut saya gugur, ibarat macam kena kanser, sampai kengkawan saya cakap saya ni amek pit ke, tomahan, segala cacian kawan-kawan sedara mara, namun saya sabar je la, dah sakit macam nie, nak buat macam mana…

Saya buat pembedahan, tebuk 3 lubang di badan, masa operation tu, bius seluruh badan, jadi saya tak tau apa jadi masa pembedahan tu, sedar-sedar tengok dah bertampal kat badan saya, ada 3 kapas, doc cakap badan saya tu kena tebuk 3 lubang, doktor ada tunjuk hempedu saya tu, saya ingatkan batu karang, rupanya hempedu, hempedu dah disaluti batu karang, dia macam coklat bebola yang penuh dengan kacang tu, macam tu la, kalau nak bayangkan…

Tau tak apa sebab penyakit ni ada, pertama sekali dari segi pemakanan…

Saya dulu kuat sangat makan makanan segera, makan megi, keropok, cekedis2, memang hantu giler la, terutama keropok super ring tu, aduh sedap wey hahaha, makan je tak fikir kesihatan… Lepas tu bab minuman, saya ni suka sangat minum air bergas, dulu saya sebelum sakit, saya memang hantu coke, sarapan pagi pon minum coke…memang hari-hari air bergas, sebab tu la punca nya jadi nya batu karang… Makanan pedas nie, saya kalau makan ape je mesti kena ada ulam cili padi, kalau tak de memang tak boleh kalau makan mee sup cili jeruk kena ada, lau tak ada memang takla saya nak makan, kalau cili kicap tu, sampai hitam kuah sup tu saya kerjakan hehehe .

Masakan pula, kena tau minyak masak kita gunakan tu sebenarnya, tak berapa elok, kalau boleh kalau nak masak menggoreng, contoh goreng ayam, ikan, udang atau apa je la, minyak lebihan tu pasti kita simpan kan, sebenarnya tak boleh ya, doktor ada bagitau, minyak masak lebihan kita guna untuk goreng tu, tak boleh simpan dah, memang kena buang, sebab apa, sebab dari lemak-lemak yang kita goreng tu, simpan je dan akan jadi sebati dalam minyak tu, pastu guna lagi masak benda lain…memang mudah nak dapat batu karang..ingat batu karang boleh bawa maut…batu karang juga boleh lukakan usus kita, boleh juga buat usus kita bengkak tanpa kita sedar…jadikalau nak masak goreng-goreng tu, minyak lebihan tu buang la, guna minyak baru, tapi kalau nak guna minyak tu lepas goreng apa je, nak terus buat sambal takde masalah, yang jadi masalahnya, jangan simpan minyak tu semalaman…

Ok ni perkongsian makanan dan mnuman yang sepatutnya elak amalkan, bagi mereka yang ada gastrik, asid dalam perut, apendix, atau batu karang…

-makanan yang jenis berkacang, contoh kacang goreng, badam, sayur kacang, bendi yang ada kacang tu, kalau blh elakkan lah, tapi saya bedal je, sakit tanggung sendiri.
–minuman yang ada campuran kacang, contoh susu kacang soya, ni memang pantang bagi yang ada gastrik ni, ulam-ulaman pon kena jaga macam petai, jering dan kerdas, sebab banyak angin, angin  tak lepas ni la yang boleh mnyebabkan pedih ulu hati..

Saya rasa cukup la ni perkongsian saya, kang tulis bebanyak takde pulak yang nak membaca nya, cuma satu je nak pesan, makanan segera seperti megi tu, kalau nak masak, rebus dulu mee megi tu, buangkan air kapur yang ada dalam megi tu, baru la masak… Cara berkesan… Rebus megi tu dengan air paip…dah lembut cuci dengan air paip jugak, toskan,pastu nak masak perencah nya, guna air yang dah dimasak..ni cara yang betul, doktor yang rawat saya yang bagitau..nampak renyah, leceh, tapi ni la cara untuk jaga perut kita…

Oh lupa nak share st lg, cili kering…sebelum nak mesin cili tu, pastikan tampi dulu buangkan biji cili tu, biji cili kering ni ada salah satu punca utama terjadinya batu karang..tak kira la cili kering ke, cili padi ke, kena ingat tu….jaga pemakanan kita, bukan untuk orang lain, tapi untuk diri sendiri… Dah kena sakit tu, baru la tau azab nya macam mana… Saya ok je sesiapa dalam ni nak post gambar masakan masing-masing, tapi beringatla makan tu, yang hantu pedas tu, hati-hati la, usus jaga, sakit usus ni, dia memang tak rasa, bila rasa bila nak pecah atau bocor…masa tu nyawa hujung tanduk kalau tak cepat bawak jumpa doktor… Sekian terima kasih…maaf jika bosan mmbacanya…

9 tahun menderita hempedu tak ada, nak makan pon kena pantang, sebab pas makan tak sampai 5 minit akan ke toilet, membuang, sebab makanan tu dah tak ada tempat untuk cernakan makanan tu, so terus jatuh ke usus, ada sakit batu karang hempedu nie badan makin berisi, itu mungkin antibodi kuat, macam saya antibodi lemah, jadi badan saya semakin kurus…maintain kurus, nak gemok memang tak boleh dah….itu je saya nak share..harap tak bosan membacanya…


Disahkan Kanser, Namun Ucap Syukur Dapat ‘Hadiah’dari Allah. Ustaz Hanafi Kongsi Kisah Selepas Disahkan Kanser Limfoma Tahap Empat. Inspirasi!

Kanser adalah suatu penyakit yang amat digeruni oleh semua manusia. Sehingga kini, belum ada ubat yang mampu menyembuhkan penghidapnya. Sebaliknya hanya rawatan termasuk kemoterapi untuk serangan penyakit ini.

Namun, tidak bermakna apabila disahkan menghidap penyakit ini, dunia sudah berakhir, hidup sudah musnah, hanya menunggu hati kematian sahaja. Hakikatnya kini, ramai penghidap kanser kekal meneruskan kehidupan.

Biarpun rasa sakit bila serangan kanser datang, mereka tetap tabah. Kehidupan pesakit pula sentiasa dalam aura positif.

Sebagaimana kisah yang sungguh inspirasi yang dipaparkan ini. Seorang penceramah bebas yang dikenali ramai iaitu Mohamed Hanfiah bin Abdul Malek atau lebih dikenali sebagai Ustaz Hanafi yang merupakan seorang penghidap kanser limfoma tahap empat disahkan pada 31 Januari 2017.

Perkongsian yang penuh tersirat ini untuk kita teliti bahawa kehidupan ini, apa jua rintangan yang datang harus sentiasa positif.

Ikuti perkongsian ini.

Nama saya Mohamed Hanfiah bin Abdul Malek atau lebih dikenali sebagai Ustaz Hanafi. Saya penghidap kanser limfoma tahap empat disahkan pada 31 Januari 2017. Saya telah melalui pembedahan dan kometerapi.

SEORANG YANG AKTIF

Alhamdulillah saya seorang pendakwah bebas yang berkhidmat dengan sebuah NGO.
Sebelum saya disahkan kanser, saya seorang jurulatih silat, Silat Gerak Pusaka Malaysia. Saya jurulatih Chi Kong. Pernah memenangi perlawanan tenis di Melaka. Pernah memenangi tempat ke 3 pertandingan Free Fight Martial Art dunia. Saya terlalu banyak lakukan aktiviti lasak yang saya ceburi. Saya pernah menunggang motosikal berkuasa tinggi dengan kelajuan 310 km/h.

Saya ada puching bag. Hari-hari saya buat lebih kurang 100 tumbukan dan tendangan.
Saya mampu berkayuh basikal sejauh 20km satu hari. Saya sangat minat dengan aktiviti rat mengangkat berat di gym.

PERUBAHAN DIRI SANGKA PEKARA BIASA

Walaupun saya makan banyak, badan saya tetap kurus tapi perut saya membesar sedikit. Saya selalu kena demam, buang air besar keluar darah,juga batuk keluar darah. Saya ingat saya batuk keluar darah sebab saya motivator, saya bagi semangat kat orang agaknya menjerit lebih sikit keluar darah. Buang air besar keluar darah kemungkinan besar saya sangka saya salah makan. Jadi itulah sangkaan saya.

DOA DEPAN KAABAH
Sehinggalah ketika saya ke Mekah membawa jemaah umrah, saya rasa kenapalah badan aku makin lama makin lemah. Saya minum air Zam-Zam, saya doa depan Kaabah.
‘Ya Allah, kalau ada penyakit dalam badan aku ni, Kau keluarkan lah.’

Sampai di hotel perut saya memulas dan saya buang air besar tu yang keluar bukan air besar tapi darah. Lebih kurang dalam dua gayong kalau tak silap saya. Terlalu banyak darah yang keluar.

Tapi insyaAllah tiada lagi undangan ceramah yang saya tak penuhi. Saya tetap pergi ceramah walaupun dengan keadaan yang lemah.

GEMAR MAKANAN FROZEN

Saya pernah melakukan diet, tapi diet saya silap. Saya nak turunkan berat saya 130kg, saya pergi gym tapi dalam masa yang sama saya suka makan yong tau foo, fishball, fishcake, crabstik.

Macam-macam dan terlalu banyak makanan yang segera saya makan. Akhirnya menyebabkan saya diagnose kanser.

DISAHKAN KANSER, UCAP SYUKUR DAPAT ‘HADIAH’DARI ALLAH

Apabila doktor bagitahu saya menghidap kanser, perkataan pertama yang keluar dari mulut saya adalah alhamdulillah. Alhamdulilah Ya Allah, Alhamdulillah Ya Rahman. Alhamdulillah Ya Rahim. Terima kasih Ya Allah, dalan jutaan orang di dunia ni Engkau pilih aku untuk menerima hadiah yang sebesar ini.

POTONG USUS SEPANJANG 1.4 METER

Doktor pun terkejut kenapa ustaz sebut Alhamdulillah, ustaz tak panik ke apa ker,saya kata tak. Saya terima dengan hati yang lapang dan terbuka.Alhamdulillah, esok pagi tu kami terpaksa lakukan pembedahan secepat mungkin.

31 Januari dapat tahu, 1 Februari terus lakukan pembedahan. Alhamdulillah pembedahan yang mengambil masa 5 jam itu, berjaya mengeluarkan kanser saya lebih kurang besar ketap saya ni, berat satu kilogram. Usus saya juga ada kanser hingga terpaksa dipotong 1.4 meter antara yang terpanjang pernah dipotong dalam sejarah.

DOA JANGAN TARIK NIKMAT BERDAKWAH DAN SOLAT BERJEMAAH

Saya tiada terdetik perasaan , kenapa Alla uji aku macam ini, aku muda lagi, jadi apa yang saya buat , saya doa kepada Allah. ‘Ya Allah Engkau nak ambil nikmat yang lain, silakan Allah, tapi Engkau jangan ambil dua nikmat daripada aku iaitu berdakwah dan solat berjemaah.

KIMOTERAPI KE EMPAT, LARI DARI HOSPITAL

Masa sesi komoterapi ada satu kisah menarik, saya ketika itu, sesi kimoterapi yang ke empat. Saya lari daripada hospital sebab malam tu saya telah berjanji untuk menyampaikan ceramah di Angkatan Tentera Udara Malaysia di Sungai Besi. Saya terpaksa minta tolong PA ambil saya, larikan saya sekejap lepas tu balik. Balik dari ceramah, saya sampai hospital kena marah tapi saya dah berjanji, janji kena tunaikan.

TETAP KUAT DAN CERIA WALAUPUN SAKIT

Adalah pembohong besar, mereka yang kena kanser, kata tak sakit. Sakitnya sampai hari ini masih rasa sakit. Kemudiannya badan kita sangat lemah cuma yang boleh menyebabkan saya kuat mungkin berkat doa orang ramai.

Saya koma lima hari. Saya tidak sedar apa. tapi bila saya sedar orang datang walaupun tengah sakit saya akan senyum dan akan buat tangan macam ni (thumbs up). Saya pun tak tahu kekuatan tu mana datang.

HADAPI MASALAH KEWANGAN SETELAH TIADA JEMPUTAN CERAMAH

Saya ada sebuah motor yang saya sayang. Motor Kawasaki GTR 1400. Saya memang minat motor tu. Motor tu saya kumpul dengan susah payah nak beli. Tiba-tiba bila dapat tahu kanser saya ada masalah kewangan. Sebab bila berita tersebar melalui media massa
dan surat khabar, jadi apa berlaku ramai orang tak panggil saya ceramah. Sebab orang kata Ustaz Hanafi sakit, jadi hilang sumber pendapatan. Suatu cabang yang besar. Akhirnya apa yang berlaku. Saya terpaksa jual motor tu. Itulah yang agak sedih kan. Kemudiannya keluarga saya, terpaksa kurangkan kos pembelajaan lah. Ketika itu beberapa aset saya terpaksa jual untuk menampung rawatan kos kemoterapi.

KUAT SEMANGAT UNTUK KELUARGA

Saya bila berhadapan dengan isteri dengan anak-anak saya, saya takut mereka rasa lemah, rasa takut. Jadi saya sentiasa senyum. Postif, bagi mereka semangat. Saya tak boleh bayangkan kalau mereka hidup tanpa saya.

Mission saya nak siapkan sekolah tahfiz anak yatim. Alhamdulilah dapat dibina dan madrasah dan surau untuk arwah mak saya. Dan juga sebuah rumah pemulihan akhlak di Bendang Limbong Taiping Perak. Jadi saya ada mission, saya minta izin kepada Allah. Ya Allah siapkan ini dulu. Alhamdulillah sekarang dah siap.

PESANAN JAGA MAKAN, BERHENTI SEBELUM KENYANG

Bagi mereka yang belum kena kanser, jangan berlagak lah, jangan angkuh dan jangan sombong. Allah tak suka orang sombong. Jangan cabar Allah. Aku hisap rokok banyak mana pun aku tak kena kanser. Aku makan apa sahaja tak kena kanser. Aku makan apa sahaja pun tak kena kanser. Aku tak ikut diet, aku ni darah tingii tak kena kanser pun. Jangan cabar Allah.

Saya kena kanser ini kemungkinan besar dosa saya tak jaga makan.

Saya memang suka makan. Saya ride ke utara ke mana pun saya suka makan. Dan saya makan saya tak ikut sunnah Nabi Muhammad SAW, berhenti sebelum kenyang. Saya nak makan apa saya makan je.

Sehingga Allah bagi balasan macam ni teguran kepada saya. Usus saya telah dipotong 1.4 meter. Itu pada saya.. Ya Allah. Sampai hari ni rasa tak selesa tu ada. Sakit tu masih ada.

AMALKAN FORMULA 5S 2Z INI.

Bagi pesakit kanser yang sedang melawan sakit kanser, saya bagi formula 5S 2Z.
S pertama adalah syukur atau sabar. The power when you said Alhamdulillah, jiwa mu akan jadi lapang, hati mu akan jadi tenang. Kita akan tenang berhadapan dengan ujian. Tenang ketika menerima rawatan. Tenang apabila berhadapan dengan kanser itu sendiri. Tenang hanya datang daripada jiwa yang sentiasa bersyukur.
S kedua adalah bersangka baik. Orang cakap ustaz you so positive. Sehingga doktor-doktor tak pernah jumpa pesakit kanser macam ustaz. The king of positif thinking adalah bersangka baik kepada Allah.Apa yang Allah nak bagi lepas ini. Apa sebab Allah bagi sakit kanser kat aku untuk apa. Mesti ada sesuatu yang lebih besar Allah akan bagi sama ada syurga atau ada nikmat dunia yang lain atau saya menjadi inspirasi kepada pesakit kanser yang lain.

S solat. Sakit macam mana pun, jangan tinggal solat. Alhamdulillah, saya koma lima hari,mengikut cerita isteri saya, setiap kali azan, saya tersedar dan saya tayammum. Saya solat. Lepas solat, saya koma balik. Wallahualam.

Seterusnya adalah sedekah. Saya tak banyak duit ketika itu masalah kewangan yang besar. Jemputan ceramah kurang. Memang boleh dikatakan duit tu hampir tak ada. Tapi saya cuba setiap kali solat subuh jemaah di masjid saya akan bersedekah atas nama arwah ibu saya. Sebab sedekah ini boleh memadamkan dosa. Jadi sedekah ini menyebabkan mungkin dosa itu Allah padam, kemurkaan Allah padam. Jadi Allah sembuhkan saya sedikit demi sedikit.

Seterusnya S lima adalah supplement ni sata bertaubat lah tak nak makan macam dulu. Makan makanan yang sihat, makan makanan yang seimbang. Saya rajin membaca buku dalam dan luar negara bagaimana merawat kanser melalui pemakanan.

Bagi 2Z iaitu Zikir Allah. Pesakit kanser yang sedang menghadapan degan sakit ini, tolonglah banyak zikir. Kita tak tahu bila kita mati. Jadi biarlah kita mati dengan mampu menyebut raja segala zikir, laillahaillah sampai mati sebut laillahaillah ..masuk syurga. Lepas zikir, saya banyakkan ziarah.

Barang siapa yang bertawakal Allah akan menunjukkan jalan keluar dan memberikan bantuan. Wallahualam.

Sumber: Ideaktiv Sdn Bhd


Apa Nak Buat Jika Anggota Badan Terputus? Ini Ilmu Yang Kena Tahu, Take Note Semua!

Malang tidak berbau, tanpa kita ketahui perkara malang boleh berlaku dalam hidup kita tanpa diduga. Ia termasuk kecederaan anggota badan.

Jari tangan termasuk salah satu bagian tubuh yang kerap mengalami cedera baik ringan maupun berat.

Biasanya cedera paling parah terjadi ketika jari tangan putus saat mengalami kecelakaan kerja.

Jika mengalami situasi ini, anda harus tahu apa yang perlu dilakukan. Ia bertujuan untuk menyelamatkan jari yang hampir putus.

Ikuti panduan berikut.

Malang tidak berbau, tiada sangka kemalangan seperti ini boleh berlaku. Jika berlaku kemalangan yang menyebabkan anggota badan terputus (telinga, jari, etc)

1.Untuk jari yang terputus, basuh dengan air bersih. Balut dengan kain/ kapas utk hentikan pendarahan.
2.Tinggikan jari dari aras jantung dan bawa ke hospital.
Untuk bahagian anggota yang terputus
❌ Jangan letak dalam air
❌ Jangan letak terus dalan ais batu
❌ Jangan sapu sebarang krim, gamat, ubat gigi etc
Pergi hospital secepat mungkin.

Semoga jadi panduan berguna buat kita semua apabila menghadapi detik kecemasan dalam hidup.